title: Plateía Ámmos

text: Plateía Ámmos on osa Karaváksen kyläyhdyskuntaa ja sijaitsee Kytheran pohjoisosassa merenrannalla muutaman kilometrin päässä Karaváksesta pohjoiseen. Kylästä näkee Manner-Kreikkaan Peloponnesoksen niemimaalle. Kylässä on pitkä hiekkaranta, useita majoituspalveluita, satama sekä kahviloita ja ravintoloita.


title: Louis Kuehn (piispa)

text: Louis Kuehn (23. maaliskuuta 1922 – 25. kesäkuuta 2008) oli ranskalainen roomalaiskatolinen piispa. Hänet vihittiin papiksi 12. heinäkuuta 1947 ja nimitettiin Meaux'n hiippakunnan piispaksi 13. toukokuuta 1974. Piispaksi vihkiminen seurasi 15. kesäkuuta. Pääkonsekraattorina toimi Jean-Félix-Albert-Marie Vilnet, jota avustivat Jacques-Eugène-Louis Ménager ja André-Georges Bontems.


title: Louis Kuehn (piispa)

text: Kuehn erosi tehtävistään piispana 27. elokuuta 1986.


title: Louis Kuehn

text: Louis Kuehn voi olla:


title: Louis Kuehn (uimahyppääjä)

text: Louis Edward ("Lou") Kuehn (2. huhtikuuta 1901 Portland, Oregon – 30. maaliskuuta 1981 West Linn, Oregon) oli yhdysvaltalainen uimahyppääjä. Hän voitti kultaa ponnahduslaudalla vuoden 1920 kesäolympialaisissa Antwerpenissä. Hän toimi sittemmin lakimiehenä ja osa-aikaisena valmentajana Oregonissa. Hänet otettiin International Swimming Hall of Fameen vuonna 1988.


title: Keimolan Kaiku

text: Keimolan Kaiku on vantaalainen urheiluseura. Se on perustettu vuonna 1954 ja sen riveissä voi harrastaa hiihtoa, suunnistusta, jalkapalloa, lentopalloa ja salibandya. Lentopallossa seuralla on juniorijoukkueiden lisäksi kaksi joukkuetta miehissä ja yksi naisissa. Miesten 1-joukkue pelaa 3-sarjassa ja 2-joukkue 4-sarjassa. Naisten edustusjoukkue pelaa 3-sarjassa. Salibandyssa seuran miesten edustusjoukkue pelaa V-divisioonassa.


title: Keimolan Kaiku

text: Seuran kotisivut


title: Keimolan Kaiku

text: Seuran lentopallojaoston sivut


title: Keimolan Kaiku

text: Seuran salibandyjaoston sivut


title: Wolfgang Weider

text: Wolfgang Weider (s. 29. lokakuuta 1932 Berliini) on saksalainen roomalaiskatolinen piispa. Hänet vihittiin papiksi 21. joulukuuta 1957 ja nimitettiin Berliinin vihkipiispaksi sekä Uzitan titulaaripiispaksi 10. helmikuuta 1982. Piispaksi vihkiminen seurasi 25. maaliskuuta. Pääkonsekraattorina toimi Joachim Meisner, jota avustivat Heinrich Theissing ja Theodor Hubrich.


title: Wolfgang Weider

text: Weider jäi eläkkeelle 18. helmikuuta 2009.


title: Teodoro de Faria

text: Teodoro de Faria (s. 24. elokuuta 1930) on portugalilainen roomalaiskatolinen piispa. Hänet vihittiin papiksi Funchalin hiippakuntaan 22. syyskuuta 1956 ja nimitettiin sen piispaksi 10. maaliskuuta 1982. Piispaksi vihkiminen seurasi 16. toukokuuta. Pääkonsekraattorina toimi Maximilien de Fürstenberg, jota avustivat Aurelio Sabattani ja Maurílio Jorge Quintal de Gouveia.


title: Teodoro de Faria

text: De Faria jäi eläkkeelle 8. maaliskuuta 2007.


title: John Joseph Leibrecht

text: John Joseph Leibrecht (s. 8. elokuuta 1930) on yhdysvaltalainen roomalaiskatolinen piispa. Hänet vihki papiksi Saint Louisin arkkihiippakuntaan Joseph Elmer Ritter 17. maaliskuuta 1956. Hänet nimitettiin Springfield-Cape Girardeaun hiippakunnan piispaksi 20. lokakuuta 1984, ja piispaksi vihkiminen seurasi 12. joulukuuta. Pääkonsekraattorina toimi John Lawrence May, jota avustivat Bernard Francis Law ja Glennon Patrick Flavin.


title: John Joseph Leibrecht

text: Leibrecht jäi eläkkeelle 24. tammikuuta 2008.


title: Gao

text: Gao voi tarkoittaa muun muassa seuraavia asioita:


title: Spirit in the Room

text: Spirit in the Room on järjestyksessään 40. Tom Jonesin studialbumi. Se julkaistiin 18. toukokuuta 2012.


title: Spirit in the Room

text: Helmikuussa uutisoitua Tom Jonesin ja Jack Whiten yhteistyösingleä seuraa kokonainen albumillinen Jonesin musiikkia. Albumi sisältää covereita muiden muassa Tom Waitsilta, Leonard Cohenilta, Paul McCartneylta ja Paul Simonilta.


title: Spirit in the Room

text: Albumin on tuottanut Ethan Jones, ja yhtyeessä kuullaan muiden muassa Warpaintin Stella Mozgawaa rummuissa ja Ryan Adams-, Kings Of Leon- ja Rufus Wainwright -yhteyksistä tuttua Richard Causonia koskettimissa ja kitarassa. Tulevan albumin deluxe-versio sisältää lisäksi kappaleet "Just Dropped In", "Lone Pilgrim" ja "When the Deal Goes Down".


title: Mittelland

text: Mittelland eli "Sveitsin Mittelland" (, , ) on tasankoalue Sveitsissä Juravuorten ja Alppien välissä. Se ulottuu Genevejärveltä Bodenjärvelle. Tasangon keskimääräinen korkeus merenpinnasta on 580 m. Se kattaa noin 30 % maan pinta-alasta, mutta sillä asuu kaksi kolmasosaa maan väestöstä. Väestöntiheys (noin 450 henkeä / km) on Euroopan suurimpia.


title: Mittelland

text: Suurin osa Sveitsin isoista kaupungeista on Mittellandin alueella, muun muassa Geneve, Lausanne, Biel/Bienne, Bern, Olten, Aarau, Baden (Sveitsi), Zürich, Winterthur ja St. Gallen. Tasanko on myös perinteinen Sveitsin maatalouden keskus. Kaupunkien laajeneminen syö kuitenkin viljelymaata kiihtyvällä tahdilla.


title: Mittelland

text: Mittellandissa on talvisin kylmää, usein sumuista ja varsin lumista. Kesällä on lämmintä mutta melko sateista.


title: Albanian valtaus

text: Albanian valtaus oli Italian kuningaskunnan Albanian miehitys keväällä 1939, puolisen vuotta ennen toisen maailmansodan alkua. Sota alkoi 7. huhtikuuta 1939 ja se päättyi Italian voittoon 12. huhtikuuta. Syynä oli Italian diktaattorin Benito Mussolinin halu kompensoida Italialle Saksan aluelaajennuksia (Itävallan liittäminen Saksaan ja Tšekkoslovakian miehitys), jotta Italia ei jäisi liittolaisensa varjoon. Taisteluissa kaatui 160 albanialaissotilasta, mukaan lukien joukkojen komentaja Mujo Ulqinaku, ja 25–400 italialaissotilasta. Miehityksen seurauksena Albanian kuningas Zogu I lähti maanpakoon, ja maasta muodostettiin Italian hallitsema Albanian protektoraatti.


title: Goodreads

text: Goodreads on Otis Chandlerin ja Elizabeth Chandlerin vuonna 2006 perustama verkkosivusto kirjojen sosiaalista luettelointia varten. Amazon osti sivuston 28. maaliskuuta 2013. Sivustolla on tällä hetkellä noin 30 miljoonaa käyttäjää, 900 miljoonaa kirjaa ja 34 miljoonaa arvostelua.


title: Goodreads

text: Otis ja Elizabeth Chandler perustivat Goodreadsin vuonna 2006. He ajattelivat sen tehtäväksi auttaa ihmisiä löytämään ja jakamaan kirjoja, joita he rakastavat sekä kasvattaa lukemista ja nostaa oppimisen astetta kaikkialla maailmassa. Ensimmäisen vuoden aikana, yrityksellä ei ollut mitään virallista rahoitusta. Kuitenkin joulukuussa 2007 sivusto sai arviolta 750000 dollaria bisnesenkeleiltä. Kyseinen rahoitus kesti vuoteen 2009, jolloin Goodreads sai kaksi miljoonaa dollaria True Ventures- pääomasijoitusyhtiöltä.


title: Goodreads

text: Lokakuussa 2010 yhtiö avasi oman käyttöjärjestelmänsä, joka mahdollisti kirjojen arvostelemisen. Seuraavana Vuonna Goodreads osti Discovereads - arvostelujärjestelmän, joka algoritmeja analysoimalla selvitti aikaisempien luettujen kirjojen perusteella mistä kirjoista käyttäjä voisi tulevaisuudessa kiinnostua. Amazon ilmoitti maaliskuussa 2013 mennessä, että se ostais Goodreadsin vuoden 2013 toisella neljänneksellä. Tarkkaa hintaa ei kuitenkaan koskaan julkistettu.


title: Goodreads

text: Verkkosivustolla käyttäjät voivat lisätä kirjoja henkilökohtaisiin kirjahyllyihin, arvostella kirjoja, nähdä mitä heidän ystävänsä verkkosivustolla lukevat, osallistua keskusteluihin keskustelupalstoilla ja saada suosituksia, jotka perustuvat aikaisemmin luettuihin kirjoihin. Sivustolla on myös tietokilpailuja, triviaa kirjoista, lainauksia ja genreihin perustuvia kirjalistoja. Goodreads-sivustolla on oma versionsa kirjailijoille, jotka haluavat tavoittaa kohdeyleisönsä paremmin. Kirjailijoihin, jotka käyttävät sivustoa tähän tarkoitukseen lukeutuvat muun muassa James Patterson ja Margaret Atwood.


title: Goodreads

text: Goodreads on läsnä Facebookissa, Pinterestissä, Twitterissä ja muilla sosiaalisilla verkkosivuilla. Käyttäjän Goodreads-tili on lisäksi mahdollista synkronoida Facebook-tilin kanssa.


title: Georgia Guidestones

text: Georgia Guidestones on vuonna 1980 paljastettu, tuntemattomien tekijöiden ja rahoittajien pystyttämä iso graniittimonumentti Yhdysvalloissa Georgian osavaltion Elbertin piirikunnassa. Monumenttiin on kirjoitettu opastava viesti kahdeksalla nykykielellä. Lyhyempi viesti on kirjoitettu rakennelman yläosaan neljällä muinaisella kielellä. Nämä kielet ovat babylonia, klassinen kreikka, sanskriitti ja egyptiläiset hieroglyfit.


title: Georgia Guidestones

text: Rakennelmaa on joskus kutsuttu Amerikan Stonehengeksi. Se on 5,87 metriä korkea ja rakennettu kuudesta graniitinkappaleesta, jotka painavat yhteensä yli 110 tonnia. Pylväsmäinen osa seisoo keskellä, neljä tekstiä sisältävää pystylaattaa ovat sen ympärillä ja ylin kivilaatta lepää vaakasuorassa asennossa näiden viiden kivilaatan päällä. Pystylaatat on järjestetty astronomisesti. Maassa jonkin matkan päässä rakennelmasta länteen on erillinen kivilaatta, jossa kerrotaan hieman rakennelman historiasta ja tarkoituksesta.


title: Georgia Guidestones

text: Kiviin kirjoitettu viesti koostuu kymmenestä ohjeesta tai periaatteesta, ja se on kaiverrettu monumenttiin kahdeksalla kielellä, yksi kieli jokaista kivenlaitaa kohden.


title: Alfredo Vicente Scherer

text: Alfredo Vicente Scherer (5. helmikuuta 1903 – 8. maaliskuuta 1996) oli brasilialainen roomalaiskatolinen arkkipiispa ja kardinaali. Hänet vihittiin papiksi Porto Alegren arkkihiippakuntaan 3. huhtikuuta 1926 ja nimitettiin sen vihkipiispaksi sekä Hemerian titulaaripiispaksi 13. kesäkuuta 1946. Saman vuoden joulukuun 30. päivänä hänet nimitettiin Porto Alegren arkkipiispaksi. Piispaksi vihkiminen seurasi 23. helmikuuta 1947; pääkonsekraattorina toimi Carlo Chiarlo, jota avustivat José Baréa ja José Newton de Almeida Baptista.


title: Alfredo Vicente Scherer

text: Scherer ylennettiin kardinaaliksi 28. huhtikuuta 1969, jolloin hänet nimitettiin Nostra Signora de La Saletten kardinaalipapiksi. Hän osallistui Vatikaanin toiseen kirkolliskokoukseen ja vuoden 1978 kahteen konklaaviin. Hän jäi eläkkeelle 29. elokuuta 1981.


title: Alfredo Vicente Scherer

text: Scherer oli katolisen kirkon sisällä huomattava konservatiivinen vaikuttaja. Hän tuli tunnetuksi vapautuksen teologian vastustajana.


title: Ton Buunk

text: Anton Gerrit Jan "Ton" Buunk (s. 18. syyskuuta 1952 Amsterdam) on alankomaalainen entinen vesipalloilija. Hän kilpaili neljissä perättäisissä kesäolympialaisissa vuosina 1972–1984. Vuoden 1976 kesäolympialaisissa Montrealissa hän oli mukana saamassa pronssia.


title: Blues volley

text: Blues Volley on järvenpääläinen lentopalloseura, joka on perustettu vuonna 1993. Nykyisin seuraan kuuluu noin 200 jäsentä ja seura on kunnostautunut erityisesti junioritoiminnan saralla. Tästä osoituksena sinettiseuran tunnus, jonka Nuori Suomi myönsi Blues Volleylle vuonna 2003. Junioritoiminnan lisäksi seuralla on kaksi joukkuetta sekä miehissä että naisissa; molemmilla joukkueet harrastesarjoissa sekä miesten edustusjoukkue 4-sarjassa ja naisten edustusjoukkue 2-sarjassa.


title: Blues volley

text: Seuran kotisivut


title: Pazardžikin alue

text: Pazardžikin alue () on Bulgarian alue maan eteläosassa. Pazardžikin alue on jaettu yhteentoista kuntaan.


title: Pazardžikin alue

text: Pazardžikin alueen historia ulottuu aina kivikauteen ja pronssikauteen saakka, sillä alueelta on tehty yli 50 näiden aikakausien löytöjä. Alue kuului myös muinaisen Traakian valtakuntaan. Traakialaisen kaupungin Besaparan rauniot sijaitsevat lähellä alueen pääkaupunkia Pazardžikia. 1. vuosisadalla ennen ajanlaskun alkua Roomalaiset valloittivat alueen Traakialaisilta ja alue kuului rooman valtakunnan hajottua Bysantin valtakuntaan.


title: Pazardžikin alue

text: Byzantin valtakunnan jälkeen alue kuului osittain Ensimmäiseen Bulgarian valtakuntaan. Alue kuului kokonaisuudessaan Toiseen Bulgarian valtakuntaan, mutta 1300-luvulla Osmaanit valtasivat alueen itselleen. Keskiaikaiset Tsepinan ja Krasen linnoitukset sijaitsevat alueella.


title: Pazardžikin alue

text: Huhtikuun vallankumouksessa 1876 bulgarialaiset hyökkäsivät laajalti Osmaanihallintoa vastaan ja Pazardžikin alueella sijaitsevasta Panagjurišten kaupungista tuli bulgaari vallankuomullisten keskus. Kahakat loppuivat 1878 Berliinin rauhansopimukseen, jossa päätettiin perustaa Itä-Rumelian autonominen provinssi, johon myös Pazardžikin alue liitettiin. 6. syyskuuta 1885 Itä-Rumelia liittyi Bulgarian Ruhtinaskuntaan.


title: Gijze Stroboer

text: Gijze Stroboer (s. 24. toukokuuta 1954 Amsterdam) on alankomaalainen entinen vesipalloilija. Hän sai vuoden 1976 kesäolympialaisissa Montrealissa joukkueineen pronssia. Hän oli aiemmin ollut mukana sijoittumassa seitsemänneksi vuoden 1972 kesäolympialaisissa Münchenissä.


title: Piet de Zwarte

text: Pieter Karel "Piet" de Zwarte (s. 16. helmikuuta 1948 Renkum) on alankomaalainen entinen vesipalloilija. Hän kilpaili vuoden 1976 kesäolympialaisissa Montrealissa ja sai siellä joukkueineen pronssia.


title: Mario Ravagnan

text: Mario Ravagnan (18. joulukuuta 1930 Padova – 13. joulukuuta 2006 Torino) oli italialainen miekkailija. Hän oli mukana saamassa säilän joukkuekilpailussa pronssia kesäolympialaisissa 1960 Roomassa ja sitten hopeaa kesäolympialaisissa 1964 Tokiossa. Hän oli aiemmin sijoittunut säilässä joukkueineen viidenneksi kesäolympialaisissa 1956 Melbournessa.


title: Bernard Morel

text: Bernard Marie Georges Morel (s. 30. maaliskuuta 1925 Lyon) on ranskalainen entinen miekkailija. Hän oli mukana saamassa pronssia säilän joukkuekilpailussa vuoden 1952 kesäolympialaisissa Helsingissä. Hän osallistui myös kesäolympialaisiin 1956 Melbournessa ja sijoittui siellä joukkueineen säilässä neljänneksi.


title: Börje Hellen

text: Börje Hellen on suomalainen kuvaaja. Hän on kuvannut muun muassa "" sekä "Kylmäverisesti sinun" ensimmäisen ja toisen "tuotantokauden".


title: Helga Mees

text: Helga Margot Volz-Mees (o.s. "Mees", 12. heinäkuuta 1937 Saarbrücken – 11. huhtikuuta 2014) oli saksalainen miekkailija. Hän kilpaili kolmissa perättäisissä kesäolympialaisissa vuosina 1960–1968. Hän saavutti vuoden 1964 kesäolympialaisissa Tokiossa hopeaa floretin yksilö- ja pronssia joukkuekilpailussa. MM-kilpailuista Mees saavutti kaksi mitalia floretin joukkuekilpailuista.


title: Altamiro Rossato

text: Altamiro Rossato (23. kesäkuuta 1925 Tuparendi – 13. toukokuuta 2014) oli brasilialainen roomalaiskatolinen arkkipiispa. Hänet vihittiin redemptoristien papiksi 27. joulukuuta 1951 ja nimitettiin Marabán hiippakunnan piispaksi 8. joulukuuta 1985. Piispaksi vihkiminen seurasi 2. maaliskuuta 1986. Pääkonsekraattorina toimi Estanislau Amadeu Kreutz, jota avustivat Alano Maria Pena ja Patrício José Hanrahan.


title: Altamiro Rossato

text: 15. maaliskuuta 1989 Rossato sai nimityksen Porto Alegren arkkihiippakunnan koadjuuttoriarkkipiispaksi, ja 17. heinäkuuta 1991 hänestä tuli sen arkkipiispa. Hän jäi eläkkeelle 7. helmikuuta 2001.


title: Girolamo Grillo

text: Girolamo Grillo (18. elokuuta 1930 Parghelia – 22. elokuuta 2016) oli italialainen roomalaiskatolinen piispa. Hänet vihittiin papiksi 25. huhtikuuta 1953 ja nimitettiin Cassano all’Jonion hiippakunnan piispaksi 7. huhtikuuta 1979. Piispaksi vihkiminen seurasi 27. toukokuuta; pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.


title: Girolamo Grillo

text: 20. joulukuuta 1983 Grillo sai nimityksen Tarquinia e Civitaveccian hiippakunnan piispaksi. Hiippakunnan nimi muutettiin 30. syyskuuta 1986 Civitavecchia-Tarquiniaksi. Grillo jatkoi toimintaansa sen piispana, kunnes jäi eläkkeelle 21. joulukuuta 2006.


title: Mustanaamasukeltaja-antilooppi

text: Mustanaamasukeltaja-antilooppi ("Cephalophus nigrifrons") on Afrikan keskiosissa elävä onttosarvisiin kuuluva sorkkaeläin. Sitä tavataan Nigeriasta ja Kamerunista Itä-Afrikkaan ulottuvalla alueella. Se suosii soisia metsiä ja elää sekä alankomaan sademetsissä että vuoristometsissä. Mustanaamasukeltaja-antilooppi painaa korkeintaan 18 kiloa ja on 80–170 sentin mittainen. Turkki on lähinnä kastanjanruskea. Muista alaheimon lajeista lajin erottaa otsasta nenään ulottuvasta mustasta juovasta.


title: Mustanaamasukeltaja-antilooppi

text: Mustanaamasukeltaja-antiloopista erotetaan kuusi alalajia, joista "C. n. rubidus" -alalajia pidetään joskus omana lajinaan. Mustanaamasukeltaja-antilooppia on myös pidetty natalinsukeltaja-antiloopin muotona, mutta nykyään se luokitellaan erilliseksi lajiksi.


title: Mustanaamasukeltaja-antilooppi

text: Nisäkäsnimistötoimikunnan ehdotus lajin uudeksi suomenkieliseksi nimeksi on "suopuikkija".


title: Mustanaamasukeltaja-antilooppi

text: Mustanaamasukeltaja-antilooppi on sukeltaja-antiloopiksi keskikokoinen. Sen pituus on 80–170 senttiä ja paino 14–18 kiloa. Hännän pituus on 7,5–15 senttiä. Säkäkorkeus on noin 80 senttiä, korvien pituus 6,5–9,7 ja sarvien pituus 7–12 senttiä. Jalat ovat melko pitkät. Turkki on karkea ja kiiltävä. Jalkojen alaosat ovat tummat, miltei mustat, muu ruumis punaisen, kastanjanruskean ja tummanpunaruskean värinen. Vatsapuoli on aavistuksen verran muuta ruumista vaaleampi. Otsasta nenään kulkeva musta juova erottaa lajin kaikista muista sukeltaja-antilooppilajeista. Naamajuova korostuu selvästi kulmakarvojen luona olevista vaaleista laikuista ja punertavista pään sivuista. Päässä on myös selvä karvatupsu, jonka karvat ovat enimmäkseen mustia, mutta joukossa on myös punertavia karvoja. Häntätupsu on valkoista hännänpäätä lukuun ottamatta musta. Mustanaamasukeltaja-antiloopilla ei ole selkäjuovaa. Ruwenzorivuorilla elävä "C. n. rubidus" -alalaji eroaa muista alalajeista siinä, että sen vatsa on valkoinen ja karvoitus tiheämpi kuin muilla alalajeilla.


title: Mustanaamasukeltaja-antilooppi

text: Mustanaamasukeltaja-antiloopin sorkat ovat pitkät ja kapeat. Sorkkien yläpuolella olevat kannukset ovat suuret. Eläimen sorkat ja kannukset ovat hyvin mukautuneet liikkumiseen lajin usein soisessa ja pehmeässä elinympäristössä. Sarvet ovat taaksepäin kaartuvat, uurteiset, suipot ja lyhyet. Naaraiden sarvet ovat pienemmät kuin koirailla, mutta sukupuolet ovat muutoin samannäköiset. Eräiden alueiden mustanaamasukeltaja-antiloopeilla on nivusissaan hajurauhaset, mutta toisten alueiden eläimiltä ne puuttuvat. Mustanaamasukeltaja-antilooppi muistuttaa suuresti natalinsukeltaja-antilooppia, mutta sen kallo on kapeampi, kuono hoikempi, turkki tiheämpi ja karkeampi, erityisesti säkän kohdalta. Lisäksi yläleuanluun etuosassa on syvempi painanne. Natalinsukeltaja-antiloopilla ei myöskään ole eräillä mustanaamasukeltaja-antiloopeille tyypillisiä nivusten hajurauhasia.


title: Mustanaamasukeltaja-antilooppi

text: Mustanaamasukeltaja-antilooppia tavataan keskisessä Afrikassa. Se elää sademetsävyöhykkeellä, joka kattaa Etelä-Kamerunin, Keski-Afrikan tasavallan lounaisosan, osia Gabonista ja Kongon tasavallasta, Río Munin, Pohjois-Angolan sekä Kongon demokraattisen tasavallan itään aina Virungavuorille saakka. Erillinen kanta on myös Nigerjoen suistossa Nigeriassa. Lajia tavataan myös Ison hautavajoaman länsihaaran ylänkömetsissä Kongon demokraattisessa tasavallassa, Lounais-Ugandassa, Länsi-Ruandassa ja Burundin luoteisosissa. Erillisiä vuoristokantoja on myös Mount Elgonilla, Keniavuorella ja Aberdarevuoristossa. "C. n. rubidus" elää vain Ruwenzorivuorilla, jossa sitä on tavattu toistaiseksi vain Ugandan puolella. Ruwenzorivuorten alarinteillä tavataan myös "C. n. kivuensis" -alalajia.


title: Mustanaamasukeltaja-antilooppi

text: Mustanaamasukeltaja-antiloopin elinympäristöä ovat trooppiset sademetsät. Se suosii erityisesti soisia metsäalueita, mutta elää myös sekä alankometsissä että vuoristometsissä. Mount Elgonilla lajia tavataan 2 400–3 500 metrin ja Keniavuorella yli 2 500 metrin korkeudessa. Molemmilla vuorilla se on bambua kasvavalla vyöhykkeellä. Aberdarevuoristossa, Elgonilla ja Keniavuorella mustanaamasukeltaja-antilooppi on sopeutunut elämään myös subalpiinisella kasvillisuusvyöhykkeellä sekä nummilla. Sitä tapaa usein myös purojen ja jokien varsilta sekä tulvametsistä.


title: Mustanaamasukeltaja-antilooppi

text: Mustanaamasukeltaja-antilooppien määräksi arvioidaan noin 300 000 yksilöä. Kanta on todennäköisesti laskussa. Muiden sukeltaja-antilooppien tavoin sitä vaivaavat elinympäristöjen tuhoutuminen ja metsästys ruoaksi. Sen lukumäärä ja levinneisyys on supistunut alueilla, joilla on tiheää asutusta ja voimakasta bushmeat-metsästystä, mutta on edelleen runsas siellä missä ihmisen toiminta on vähäistä. Mustanaamasukeltaja-antilooppi ei ole toistaiseksi lajina uhanalainen, mutta mikäli nykyinen kehitys jatkuu, lajin levinneisyys tulee supistumaan ja lopulta sirpaloitumaan eristyneisiin suojeltuihin metsäsaarekkeisiin, joista se saisi suojaa metsästykseltä ja leviävältä ihmisasutukselta. Lajia tavataan useissa kansallispuistoissa ja muilla luonnonsuojelualueilla.


title: Mustanaamasukeltaja-antilooppi

text: Mustanaamasukeltaja-antilooppi on toimelias, mutta arka eläin, joka liikkuu sekä yöllä että päivällä. Laji on reviiritietoinen. Se elää yksin tai pareittain ja pitää hallussaan reviiriä, jonka olemassaolon eläin merkitsee naaman hajurauhasten eritteillä. Nukkumapaikkansa ja ruokailualueiden välillä mustanaamasukeltaja-antiloopit liikkuvat säännöllisesti käyttämiään polkuja pitkin. Mustanaamasukeltaja-antiloopin ravinto koostuu erilaisista hedelmistä ja mehikasveista. Lajin elämänrytmi tunnetaan huonosti, mutta se voi elää vankeudessa lähes 20 vuoden ikäiseksi


title: Ruha Wolley

text: Ruha Wolley ry on lapualainen lentopalloseura. Se perustettiin vuonna 1986 ja se toimi aluksi nimellä Ruhan Lentopalloilijat kunnes sen nimi myöhemmin muutettiin paremmin nykyaikaan sopivaksi. Alussa seura ei ollut virallisesti rekisteröitynyt. Seuran miesten edustusjoukkue pelaa 3-sarjassa E-P.n alueella. Ruha Wolley on voittanut kyseisessä sarjassa useita mitalleja, sekä voittanut ep.n alueen aluemestaruuden kahdesti. Junioreiden paras sijoitus on Power cup pronssi Loimaalta. Ala-aste ikäisten lentopallokoulu on myös toiminut useana vuotena. Naiset aloittivat virallisen sarjatoiminnan 2017 nousten keväällä 2018 kolmossarjaan. RuWo pelaa kotiottelunsa Ruhan ala-asteella.


title: E3-messujen historia

text: E3-messujen historia on aikakausi, joka kertoo E3-messujen historiasta. Se alkoi vuonna 1995 ja jatkuu aina nykypäivään. E3-messuja on pidetty jokaisena vuotena koko sen historian aikana.


title: E3-messujen historia

text: Koko historian ensimmäiset messut lähti käyntiin sillä, että Sony liittyi pelikehittäjien joukkoon omalla PlayStation-konsolilla. Sega näytteli samoilla messuilla puolestaan oman Sega Saturn -konsolin, jonka esittelyn aikana Sega yllätti vieraat tiedottamalla siitä että konsoli on saatavilla heti messujen jälkeen. Nintendo puolestaan näytteli oman ”Ultra 64” -konsolin joka kuitenkin nimettiin myöhemmin Nintendo 64:ksi. Nintendo käytti myös tilaisuutensa paljastaa oman Virtual Boy -konsolin, joka kuitenkin koitui myöhemmin pettymykseksi. Kaikille konsoleille esiteltiin myös muutamia pelejä.


title: E3-messujen historia

text: SNK näytteli messuilla myös oman Neo Geo CD -konsolin.


title: E3-messujen historia

text: Tapahtuma jatkoi kasvamistaan ja tulemistaan tutuksi paikaksi, jossa paljastetaan uusia projekteja. Vuoden 1996 messuilla Nintendo vahvisti ensimmäisillä messuilla projektivaiheessa olleen konsolin Nintendo 64:ksi ja paljasti myös yhden sen ensimmäisistä peleistä, "Super Mario 64":n. Capcom näytteli heidän ensimmäisen selviytymiskauhupelinsä, "Resident Evilin", samalla kun se näytteli heidän ensimmäisen kolmiulotteisen taistelupelin, "Star Gladiatorin". Namco näytteli heidän kokoelmastaan PlayStationille julkaistun "Tekken 2":n. Naughty Dog näytteli "Crash Bandicootin". Sega näytteli myös heidän uuden maskotin "NiGHTS into Dreams..." -pelillä. Eidos puolestaan näytteli ensimmäisen "Tomb Raider" -pelin. Epic MegaGames näytteli heidän oman Unreal Enginen. Square paljasti sen ensimmäisen pelin PlayStationille, "Tobal No. 1":n ja näytti videon kaikista odotetuimmasta roolipelistä, "Final Fantasy VII":sta. Tapahtuma pidettiin Los Angelesissä, Californiassa 16.–18. toukokuuta välisenä aikana.


title: E3-messujen historia

text: Vuoden 1997 messut pidettiin Atlantassa, Georgiassa jossa esiteltiin paljon uusia ensimmäisen persoonan ammuntapelejä kuten "Half-Life" ja "Unreal". Muita saman luokan pelejä olivat "SiN", "Daikatana", "Prey", "Quake II" ja "". Samoilla messuilla näytettiin myös "Metal Gear Solid" PlayStationille ja "Panzer Dragoon Saga" Sega Saturnille. Samalla näytettiin myös "Superman"-videopeli Nintendo 64:lle, se luokiteltiin myöhemmin ”yhdeksi historian surkeimmaksi peliksi”.


title: E3-messujen historia

text: Vuonna 1998 "Half-Life" teki esiintymisen sen lopullisessa muodossa. "Duke Nukem Forever" esiteltiin myös ensimmäistä kertaa. "Prey"-pelin trailerikin esiteltiin ensimmäistä kertaa. Monolith Productions paljasti sen kaksi uutta ensimmäisen persoonan ammuntapeliä, "in" ja "in". Messuilla nähtiin myös lopullinen versio "sta". Tapahtuma pidettiin jälleen kerran Atlantassa, Georgiassa.


title: E3-messujen historia

text: Vuoden 1999 messuilla nähtiin uuden konsolisukupolven alkaminen. Sillä messuilla Sega näytteli ensimmäisen kuudennen sukupolven konsolin, Sega Dreamcastin. Tällä kertaa tapahtuma pidettiin Los Angelesissä, Californiassa.


title: E3-messujen historia

text: Vuonna 2000 paljastuksensa saivat PlayStation 2 ja "" kuten Microsoftin ensimmäinen konsoli, Xbox ja yksi sen ensimmäisistä peleistä, "". Sega näytteli puolestaan "Marvel vs Capcom 2":n. Nintendo näytteli yhä uusia pelejä Nintendo 64:lle ja joitakin vihjailuja saatiin uudesta käsikonsolista, Game Boy Advancesta. Epic Games näytteli ensimmäistä kertaa Unreal Engine 2:n.


title: E3-messujen historia

text: Vuonna 2001 esiteltiin kaksi uutta konsolia, Nintendo GameCube ja Xbox. Molemmat julkaistiin myöhemmin saman vuoden aikana. Microsoft piti sen ensimmäisen konferenssin jossa esiteltiin Xboxin ensimmäisen osapuolen pelejä. Sen näyttelemiin peleihin kuului muun muassa "", "Enclave", "Jet Set Radio Future", "", "Mad Dash", "Project Gotham Racing", "Project Ego", "", "Dead or Alive 3", "Gun Valkyrie" ja "".


title: E3-messujen historia

text: Nintendon GameCubelle näyttelemään kokoelmaan kuului esimerkiksi "Luigi’s Mansion", "Pikmin", "", "Super Smash Bros. Melee", "Cel Damage", "", Super Monkey Ball ja Star Fox Adventures. Nintendon Game Boy Advance koki myös näytöksensä.


title: E3-messujen historia

text: Tämä oli myös viimeinen tapahtuma, jossa esiteltiin Sega Dreamcastille pelejä. Pelikokoelmaan kuului "Sonic Adventure 2", "Ooga Booga" ja "Bomberman Online". Tapahtuma pidettiin Los Angelesissa.


title: E3-messujen historia

text: Huolimatta Segan konsolien valmistamisen lopettamisesta, vuonna 2002 E3 jatkoi sen entistä suurempien näyttelyiden pitämisen trendiä. Xbox Liven näyttelemisen rinnalla Microsoft näytteli lukuisia pelejä kuten "in", "Tom Clancy’s Splinter Cellin", "Dead to Rightsin", "Unreal Championshipin", "Panzer Dragoon Ortan", "Ninja Gaidenin" ja julkaisemattomaksi jääneen "B.C":n.


title: E3-messujen historia

text: Nintendo GameCubelle julkaistuun kokoelmaan kuului tänä vuonna "Super Mario Sunshine", "", "Metroid Prime", "Starfox Adventures", "Timesplitters 2", "Resident Evil Zero", "Wario World", "", "Agressive Inline", "Phantasy Star Online" ja "1080 Avalanche". Nintendo näytteli mys heidän ensimmäisen langattoman ohjaimen, Wavebirdin jolla pystyi pelaamaan "Super Mario Sunshinea". Nintendo paljasti myös Game Boy Advancen "illa", "illä", "Doom II":lla, "Reign of Firella" ja "Super Monkey Ball Jr":lla.


title: E3-messujen historia

text: PlayStation 2:n peleihin kuului "Colin McRae Rally 3", "Ratchet & Clank", "Sly Cooper and the Thievius Raccoonus", "Red Dead Revolver", "The Getaway" ja "Kingdom Hearts".


title: E3-messujen historia

text: PC-pelien tekijät näyttelivät myös uusia pelejä, sisältäen "Doom 3":n näyttelemisen ensimmäistä kertaa. "Age of Mythology" ja "Warcraft III" esiteltiin myös ensimmäistä kertaa.


title: E3-messujen historia

text: Vuonna 2003 esityksensä koki "Half-Life 2". "Halo 2":sta oli pelattavana demo, jossa hyödynnettiin erikoista valoitusmoottoria (joka ei tullut lopulliseen versioon). PlayStation Portable esiteltiin ensimmäistä kertaa. Tämän E3-tapahtuman aikana pelintekijät korostivat MMORPG-lajityypin nousua. "The Sims 2" esiteltiin myös messuilla.


title: E3-messujen historia

text: Viimeinen vuosi, jolloin keskityttiin pelien julkaisemiseen kuudennen sukupolven konsoleille oli vuosi 2004. "Halo 2":lta esiteltiin demo, joka sijoittui Zanzibariin. PlayStation Portable ja Nintendo DS kokivat myös ensiesittelynsä. Toinen kuudennen sukupolven konsolille julkaistu Zelda-peli, "" esiteltiin messuilla. "F.E.A.R" oltiin myös paljastettu trailerilla. Unreal Engine 3 näytettiin sen ensimmäistä kertaa. Sony tiedotti messuilla että sen kehittämä PlayStation 3 tekee ensiesiintymisensä seuraavassa E3-tapahtumassa.


title: E3-messujen historia

text: Tämä oli ensimmäinen E3-tapahtuma, jota näytettiin myös televisiossa G4-kanavalla.


title: E3-messujen historia

text: Vuonna 2005 Sony näytteli oman PlayStation 3 -konsolin, mutta pelaamattomassa muodossa. Moni tapahtumassa näytelty peli oltiin tehty valmiiksi videolle. Nintendo näytteli oman seitsemännen sukupolven konsolin, jonka nimi oli näyttelyhetkellä ”Revolution” (nimettiin myöhemmin Wiiksi). Sen lisäksi Nintendo näytteli Game Boy Micron. Kuitenkin, Nintendo päätti pitää Wii-konsolin ohjausmekaniikat salassa vuoden 2005 Tokyo Game Showhun asti. Microsoft näytteli heidän Xbox 360 -konsolin omassa konferenssissaan ja pelin jota ei julkaistu ennen vuotta 2010, "Alan Waken".


title: E3-messujen historia

text: Vuoden 2005 E3-tapahtuma oli järjestyksessään yhdestoista ja se keräsi kävijöitä yhteensä 70 000.


title: E3-messujen historia

text: Vuoden 2006 E3 tapahtuma sisälsi Sonyn PlayStation 3:n ja Nintendon Wiin julkaisuajankohtien paljastukset Nintendo DS:lle, Xbox 360:lle, PlayStation Portablelle ja kännykkälaitteille kehitettyjen pelien rinnalla. Muutamat nettisivustot kuten Washington Post tiedotti että Nintendo ”varasti huomion näyttelyssä”. Kuitenkin, nämä seitsemännen sukupolven konsolit esiteltiin, koko messujen vierailumäärä oli 60 000 asiakasta, joka oli 14 prosenttia vähemmän kuin E3 2005 -tapahtumassa saatu määrä.


title: E3-messujen historia

text: Microsoft


title: E3-messujen historia

text: Microsoftin pitäessä konferenssiaan Hollywood Boulevardilla olevassa Chinese Theaterissa, se tiedotti sen suunnitelmia omalle konsolilleen, Xbox 360:lle. Microsoftin paljastamia uusia pelejä olivat "Halo 3", "Grand Theft Auto IV", "", "", "Fable II", "Gears of War" ja "Sonic the Hedgehog".


title: E3-messujen historia

text: Nintendo


title: E3-messujen historia

text: Tiistaina, Nintendo piti heidän konferenssinsa Hollywoodissa ja Highland Centressä. Nintendo tiedotti Nintendo DS Liten Yhdysvaltain julkaisuajankohdan. Nintendo päätti olla paljastamatta Wiin hinnoitteluja E3-messun aikana, he tiedottivat paljastavansa hinnat neljännellä neljänneksellä. Aivan ensimmäinen Wiille näytelty peli oli "Wii Sports", joka oli myös saatavilla samassa paketissa Wii-konsolin kanssa. Wii-konsolin tulevista peleistä esiteltiin "", "Super Smash Bros. Brawl", "", "Super Mario Galaxy", "Sonic and the Secret Rings", "", "", "", "Red Steel", "", "Project H.A.M.M.E.R." ja "Excite Truck". Nintendo DS:lle tulevista peleistä esiteltiin "Final Fantasy III", "New Super Mario Bros.", "", "Children of Mana", "", "", "Yoshi’s Island DS", "Star Fox Command", "", "", "", "Attack of the Dark Dragon", "Diddy Kong Racing DS" ja "Mario Hoops 3-on-3". Game Boy Advancelle julkaistavista peleistä esiteltiin "Final Fantasy V", "Final Fantasy VI" ja "". Nintendo GameCubelle tulevista peleistä esiteltiin "Super Paper Mario", "DK Kongo Blast", "" ja "Baten Kaitos Origins". Kaksi ensimmäistä näistä kuitenkin julkaistiin lopulta Wiille ja kolmas julkaistiin molemmille konsoleille.


title: E3-messujen historia

text: Sony


title: E3-messujen historia

text: Maanantai-iltana Sony piti oman E3-konferenssinsa Sony Pictures Studiolla Culver Cityssä. Yhtiö paljasti PlayStation 3:n kahden tulevan version hinnat niille julkaisuajankohdille ja paikoille jotka oltiin konfirmoitu. Sony sanoi että se julkaisisi sen 20GB:n ja 60GB:n versioissa. Sony näytteli myös oman Sixaxis-ohjaimen jonka tiedotettiin sisältävän liiketunnistusteknologiaa. Tulevista peleistä paljastettiin "Grand Theft Auto IV", "Warhawk", "Eyedentify", "Final Fantasy XIII", "MotorStorm", "Vision Gran Turismo" (nimetty myöhemmin Gran Turismo HD Conceptiksi) ja "". PlayStation Portablelle tulevista peleistä esiteltiin "", "", "", "", "", "LocoRoco", "Monster Hunter Freedom", "Gangs of London", "", "Sonic Rivals", "", "Lemmings" ja "Ridge Racer".


title: E3-messujen historia

text: Vuoden 2007 E3-tapahtumaan osallistui vain 10 000 kävijää joka johtui siitä kun tapahtumaan päästettiin vain kutsuvieraat. Tapahtuma pidettiin Santa Monicassa 11–13 heinäkuuta.


title: E3-messujen historia

text: Microsoft tiedotti että Disney-elokuvat olisivat tulossa jatkossa Xbox Live Marketplaceen. "Gears of War" esiteltiin tulevan Windowsille. "Halo 3":lle ja "Halo Warsille" näytettiin uudet trailerit. "Halo"-teemainen Xbox 360 -konsoli oltiin mys vahvistettu. Tiedot "Sid Meier’s Civilization Revolution" ja "Fallout 3" -pelistä oltiin annettu. Xbox 360:lle julkaistuista peleistä näytettiin "BioShock", "" ja "Assassin’s Creed". Windowsille Microsoft näytteli "Crysisin". Microsoft tiedotti myös että Xbox 360:sta tultaisiin julkaisemaan Elite-versio Euroopassa 24. elokuuta 2007. Se tiedotti myös että Xbox Live Video Marketplace tultaisiin julkaisemaan Kanadassa ja valikoima Euroopan maissa loppuvuodesta 2007.


title: E3-messujen historia

text: Nintendo näytteli kolme uutta lisälaitetta. Wii Balance Boardin, Wii Zapperin ja Wii Wheelin. Wii Balance Boardin tiedotettiin tulevan "Wii Fit" -pelin kanssa. Wii Wheelin tiedotettiin tulevan Mario Kart Wiin mukana. Wii Zapperin tiedotettiin tulevan sen oman laitteiston kanssa pienellä hinnalla. Nintendo vahvisti "Super Smash Bros. Brawlin" julkaisuajankohdaksi 3. joulukuuta 2007 (vaikka julkaisu kuitenkin siirrettiin lokakuussa 2007 helmikuuhun 2008 ja siirrettiin taas maaliskuuhun 2008) ja "Super Mario Galaxyn" julkaisupäiväksi se vahvisti 12. marraskuuta 2007". De Blob", "Contra 4" ja "" -pelien demot näytettiin myös tapahtuman aikana, viimeisin lähes valmiissa muodossa. "Soulcalibur Legendsin" traileri näytettiin myös tapahtumassa ja Nintendo esitteli myös "Nitrobiken" sekä .


title: E3-messujen historia

text: Sony paljasti PlayStation 3:n 60GB:n version ja uuden 80GB:n version hinnat. Ohuempi, kompaktisempi versio PlayStation Portablesta näytettiin messun aikana. "", "Gran Turismo 5":n, "Resident Evil 5":n ja "in" trailerit näytettiin Sonyn esittelyn aikana. "Heavenly Sword", "Killzone 2", "", "" ja "Burnout Paradise" kokivat myös omat esittelynsä. "Silent Hill Homecomingista" näytettiin lyhyt traileri.


title: E3-messujen historia

text: Vuoden 2008 messuilla oli yhteensä vain 5 000 kävijää, joka johtui siitä kun jälleen kerran tapahtumaan pääsi vain kutsuvieraat.


title: E3-messujen historia

text: Microsoft paljasti "Fallout 3":n, "Gears of War II":n, "Fable II":n, "Resident Evil 5":n ja "Saints Row 2":n demot muiden pelien rinnalla. Vaikka kaikki demot eivät olleet mahdollisia ladata Xbox Live Marketplacesta, uusia trailereita niille oltiin kehitetty. Myös Xbox 360:lle julkistettiin kojelauta, joka julkaistaisiin syksyllä 2008 uudella liitännällä. Televisio ja elokuvakontinentti NBC Universalilta julkistettiin Xbox Livelle, sisältäen tuen Netflix ohjelmalla. Televisiotyylinen peliominaisuus nimeltään Primetime näytettiin "1 vs 100" -nimisellä pelillä, messuilla oli myös vihjeitä "Big Brother" -tyylisestä pelistä ja myös "Deal or No Dealistä". "Final Fantasy XIII" vahvistettiin myös julkaistavaksi Xbox 360:lle Euroopassa ja Pohjois-Amerikassa.


title: E3-messujen historia

text: Nintendo julkisti Wii MotionPlus -lisälaitteen 14. heinäkuuta 2008. Se on Wii Remoten alapäähän kiinnitettävä lisäosa, jonka tarkoituksena on lisätä Wii Remoten tarkkuutta. "Wii Music" -pelin demo julkistettiin 15. heinäkuuta paljastaen samalla sen olevan yhteensopiva Wii Balance Boardin kanssa, kuten Wii Remoten ja Nunchukin kanssa. Wii Speak -niminen lisälaite julkistettiin myös Nintendon näyttelyvuoron aikana, se on mikrofonilaite, joka mahdollistaa kommunikointia kahden pelaajan välillä, ensimmäiseksi tätä laitetta hyödyntäväksi peliksi on julkistettu "" ja sen on sanottu olevan yhteensopiva myös "The Conduitin" kanssa. "" esiteltiin messuilla "in" ja "Spore Creaturesin" kanssa, kaikki mainitut pelit ovat Nintendo DS:lle. "Wii Sports" -pelille vahvistettiin seuraaja, "Wii Sports Resort", jonka vahvistettiin olevan työn alla ja tultaisiin julkaisemaan seuraavan kevään aikana. Pyöreän pöydän konferenssissa konfirmoitiin uuden "Pikmin"-pelin olevan kehitteillä tutkimustyössä olevan uuden "The Legend of Zeldan" ja kahden uuden Mario-pelin kanssa.


title: E3-messujen historia

text: Sony aloitti sen E3-näyttelyt "Resistance 2":n demolla. Tietoja päivitetystä PlayStation Networkista julkaistiin myös. Tämä sisälsi Life With PlayStationin ja uuden videonlatauspalvelun joka antaa käyttäjille mahdollisuuden ostaa tai vuokrata laajasta valikoimasta eri valmistajien tekemiä elokuvia sisältäen Sony Picturesin, Lions Gaten, Warner Brosin, Fox Home Entertainmentin, Disneyn ja MGM:n. "Ratchet & Clank Future" -sarjan toinen osa, "" julkistettiin messuilla. Lyhyitä trailereita "God of War III":sta ja muista peleistä julkistettiin PlayStation 3:lle. Sony tiedotti aloittavansa uudestaan ”Greatest Hits” -listan käytön, julkistaen aina pelejä, joita on myyty eniten kuten "Assassin’s Creedin", "Fight Nightin", "in" ja muuta. Muita julkistettuja pelejä olivat muun muassa "" PlayStation Portablelle ja "MAG" PlayStation 3:lle. Sony totesi myös että he voisivat julkaista nippupakkauksen, joka sisältäisi jäänharmaan PSP Slimin ja Liten, "in", "in" UMD:ssä, kupongin Echochromeen ja 1GB:n Memory Stick Duon. Sony tiedotti että 80GB:n versio PS3:sta tultaisiin julkaisemaan PAL- ja NTSC-alueilla elokuussa 2008, samaan hintaan kuin 40GB:n malli.


title: E3-messujen historia

text: E3 2009 -tapahtuma pidettiin Los Angelesissä 2.–4. kesäkuuta välisenä aikana, tällä kertaa tapahtumaan sai taas tulla vapaasti kaikki yli 18-vuotiaat toimittajat ja pelialan ammattilaiset.


title: E3-messujen historia

text: E3 2010 -tapahtuma pidettiin taas Los Angelesissä 14.–17. kesäkuuta välisenä aikana.


title: E3-messujen historia

text: E3 2011- tapahtuma oli järjestyksessään seitsemästoista pidetty tapahtuma, se pidettiin 7.–9. kesäkuuta välisenä aikana Los Angelesissa.


title: E3-messujen historia

text: E3 2012 -tapahtumassa siirryttiin takaisin 5.–7. kesäkuuta väliselle ajalle.


title: E3-messujen historia

text: Entertainment Software Association (ESA), E3-messujen hallitsija, tiedotti että E3-messuja tullaan pitämään seuraavan kolmen vuoden ajan Los Angelesissä. E3 2013 pidettiin 11.–13. kesäkuuta välisenä aikana Los Angeles Convention Centerissä.


title: John Galt

text: John Galt (2. toukokuuta 1779 - 11. huhtikuuta 1839) oli skotlantilainen kirjailija, joka on kirjoittanut kirjan "Annals of the Parish". Hän on tiettävästi keksinyt termin utilitarismi. Hän syntyi Irvinessä. Hänen isänsä oli merivoimien kapteeni. Kun perhe noin vuonna 1798 muutti Maldeniin, Galt jäi Irvineen ryhtyäkseen konttoristiksi. Työaikana hän kirjoitti esseitä ja kertomuksia paikalliseen lehteen. Hän muutti sitten Galtoniin opiskelemaan asianajajaksi.


title: John Galt

text: Hän matkusteli Euroopassa ja tapasi näillä matkoillaan Lord Byronin, ja he ystävystyivät. Vuosikymmenten kuluttua hän julkaisi Byronin ensimmäisen elämäkerran.


title: John Galt

text: Galt osallistui Ylä-Kanadan kolonisaatioon Canada Companyn sihteerinä. Hän perusti Guelphin kaupungin 1827 ja hänen mukaansa nimettiin kaupunki Galt (nykyisin Cambridge). Hänen poikansa Alexander Tilloch Galt oli Kanadan konfederaation ensimmäinen finanssiministeri.


title: Augusto Alves da Rocha

text: Augusto Alves da Rocha (s. 17. heinäkuuta 1933) on brasilialainen roomalaiskatolinen piispa. Hänet vihittiin papiksi 21. helmikuuta 1960 ja nimitettiin Picosin hiippakunnan piispaksi 23. toukokuuta 1975. Piispaksi vihkiminen seurasi 23. elokuuta. Pääkonsekraattorina toimi Edilberto Dinkelborg, jota avustivat Paulo Hipólito de Souza Libório ja Joaquim Rufino do Rêgo.


title: Augusto Alves da Rocha

text: Alves da Rocha sai 24. lokakuuta 2001 nimityksen Oeiras-Florianon ja 27. helmikuuta 2008 Florianon hiippakunnan piispaksi. Hän jäi eläkkeelle 17. maaliskuuta 2010.


title: Joaquim Rufino do Rêgo

text: Joaquim Rufino do Rêgo (14. tammikuuta 1926 – 10. elokuuta 2013) oli brasilialainen roomalaiskatolinen piispa. Hänet vihittiin papiksi 5. lokakuuta 1952 ja nimitettiin Quixadán hiippakunnan piispaksi 21. huhtikuuta 1971. Piispaksi vihkiminen seurasi 4. heinäkuuta. Pääkonsekraattorina toimi Umberto Mozzoni, jota avustivat Edilberto Dinkelborg ja Paulo Hipólito de Souza Libório.


title: Joaquim Rufino do Rêgo

text: Rufino do Rêgo sai 25. maaliskuuta 1986 nimityksen Parnaíban piispaksi, jona hän toimi, kunnes jäi eläkkeelle 21. helmikuuta 2001.


title: Vaasan Isku Power

text: Vaasan Isku Power on vaasalainen lentopalloseura. Se perustettiin vuonna 1994, kun Vaasan Myyntimiehet ja ABB Power yhdistivät harrastemielisen lentopallotoiminnan pelaajien puutteen vuoksi saman seuran yhteyteen. Yhteinen toiminta oli alkanut kuitenkin jo muutamaa vuotta aiemmin, kun seurat hankkivat toistensa riveistä pelaajia saadakseen täyden ringin pelaajia harjoituksiinsa. Tällä hetkellä seura pelaa 4-sarjassa. Isku Power myös järjestää kesäisin Tropiclandia Beach-kesäsarjaa.


title: Vaasan Isku Power

text: Seuran kotisivut


title: Vaasan Isku Power

text: Tropiclandia Beach-kesäsarjan kotisivut


title: Robert Huff

text: Robert Huff (s. 25. joulukuuta, 1979 Cambridge) on brittiläinen kilpa-autoilija. Hän on kilpaillut vuodesta 2005 lähtien World Touring Car Championship-sarjassa.


title: Robert Huff

text: Huff kilpaili Karting -sarjoissa vuodet 1992-1997, kunnes hän siirtyi kilpailemaan Britannian Formula Ford-sarjaan vuonna 1998. Vuonna 2000 Huff voitti Formula Vauxhall -sarjan mestaruuden. Vuonna 2011 Huff ajoi Britannian Formula Renault-sarjassa. Vuonna 2002 Huff ajoi ensimmäisen kerran koppiautosarjoissa kilpaillen Renault Clio Cup-sarjassa. Vuonna 2003 Huff kilpaili SEAT Cupra Championship, jossa hän voitti sarjan mestaruuden. Vuonna 2004 Huff ajoi British Touring Car Championship-sarjassa, jossa hän sijoittui sarjan seitsemänneksi. Vuodesta 2005 lähtien Huff on ajanut WTCC-sarjassa saavuttaen ensimmäisellä kaudellaan 3 pistettä ja sijoittuen sarjan 21:ksi. Vuonna 2006 Huff jatkoi sarjassa saavuttaen ensimmäisen WTCC-voittonsa sijoittuen sarjan 16:ksi. Vuonna 2007 Huff ajoi neljästi podiumille, joka sisälsi myös yhden voiton. Hän sijoittui sarjan yhdeksänneksi. Vuonna 2008 Huff otti kaksi voittoa ja sijoittui sarjan kolmanneksi. Vuonna 2009 hän otti kolme voittoa, mutta jäi sarjassa viidenneksi. Vuonna 2010 Huff ajoi kolme voittoa ja sijoittui sarjan kolmanneksi. Vuonna 2011 Huff taisteli sarjan mestaruudesta tiimikaverinsa Yvan Mullerin kanssa. Huff otti kahdeksan voittoa kauden aikana, mutta jäi lopulta sarjan toiseksi. Vuonna 2012 Huff pystyi viimein voittamaan WTCC-sarjan mestaruuden.


title: Alfredo Schäffler

text: Alfredo Schäffler (s. 18. tammikuuta 1941) on itävaltalaissyntyinen, Brasiliassa uransa luonut roomalaiskatolinen piispa. Hänet vihittiin papiksi Brasiliaan 16. kesäkuuta 1968 ja nimitettiin Parnaíban hiippakunnan koadjuuttoripiispaksi 15. maaliskuuta 2000. Piispaksi vihkiminen seurasi 3. kesäkuuta. Pääkonsekraattorina toimi Miguel Fenelon Câmara Filho, jota avustivat Joaquim Rufino do Rêgo ja Augusto Alves da Rocha.


title: Alfredo Schäffler

text: 21. helmikuuta 2001 Schäffleristä tuli Parnaíban piispa.


title: Harri Räty

text: Harri Räty on suomalainen elokuvaaja. Hän on toiminut kuvaajana noin 50:ssä elokuvassa ja televisiosarjassa. Muista töistä mainittakoon tuottajana oleminen elokuvissa Riisuttu mies (2006), Erakkorapu (1998) ja Pidetty hiljainen mies (1994).


title: Elmar Fischer

text: Elmar Fischer (s. 6. lokakuuta 1936 Feldkirch) on itävaltalainen roomalaiskatolinen piispa. Hänet vihki papiksi Bruno Wechner 29. kesäkuuta 1961. Hänet nimitettiin Feldkirchin hiippakunnan piispaksi 24. toukokuuta 2005, ja piispaksi vihkiminen seurasi 3. heinäkuuta. Pääkonsekraattorina toimi Klaus Küng, jota avustivat Alois Kothgasser ja Alfredo Schäffler.


title: Elmar Fischer

text: Fischer jäi eläkkeelle 15. marraskuuta 2011.


title: Seppo Jolkkonen

text: Seppo Jolkkonen (s. 14. joulukuuta 1946) on suomalainen jääpalloilija, jääpallovalmentaja ja toimittaja. Hänen pelipaikkansa oli maalivahti. Hänen edustamansa seurat olivat Veitsiluodon Vastus, Oulun Luistinseura, Porvoon Akilles ja porvoolainen Sakta Farten. Mainetta Seppo Jolkkonen saavutti jääpallomaalivahdin roolissaan, josta voi mainita WP-35:n sivuilla annettu kommentti: ”"Vastuksen hurjaheittoinen torjuja, jota myös OLS ja maajoukkue hyödynsivät"” .


title: Seppo Jolkkonen

text: Vuonna 1962 15-vuotiaana Veitsiluodon Vastuksessa aloittamallaan jääpallouralla Seppo Jolkkonen on saavuttanut pelaajana seitsemän SM-kultaa, joista neljä Vastuksessa (1969, 1972, 1973 ja 1974) ja kolme OLS:ssa (1975, 1976 ja 1977). Hän oli OLS:n Maailman cupin Ruotsin Ljusdahlissa vuonna 1976 voittaneessa joukkueessa. MM-kisoissa hän saavutti yhden hopean ja viisi pronssia. MM-kisojen all stars -joukkueeseen hänet valittiin 1971. Jääpallomaaotteluita pelaajauralla Seppo Jolkkoselle kertyi kaikkiaan 56 .


title: Seppo Jolkkonen

text: Pelaajauransa Jolkkonen päätti Porvoossa, jossa hän edusti ensin Akillesta vuodesta 1977 sitten Sakta Fartenia vuoteen 1981. Pelaajauran jälkeen hän siirtyi valmentajaksi. Nuorten maajoukkueen valmentajana toimi vuosina 1981–1983, A-maajoukkueen valmentajana 1983–1989 ja 1993–1995. Valmentajan roolissa hän saavutti kaksi MM-hopeaa ja kaksi MM-pronssia. Sen jälkeen hän toimi vielä vuonna 2004 Suomen naisten MM-joukkueen valmentajana. Porvoon Akilleksen mestaruussarjajoukkueen valmentajana hän oli vuosina 1981–1983, 1988–1989 sekä loppukauden 1993–1994. Vuoden jääpallovalmentajaksi hänet valittiin vuosina 1984, 1987 ja 1989.


title: Seppo Jolkkonen

text: Siviiliurallaan hän työskenteli Kemissä Veitsiluoto Oy:n palveluksessa, Oulussa Pohjolan Kaapeli Oy:n palveluksessa ja siirryttyään Porvooseen toimittajana Uusimaa-lehdessä.


title: Seppo Jolkkonen

text: Erityisesti jääpalloon erikoistuneena selostajana Seppo Jolkkonen on ollut mukana televisioitujen MM-kisojen otteluiden ja jääpallon bandyliigan loppuotteluiden selostajana.


title: Seppo Jolkkonen

text: Muina lajeina Seppo Jolkkosella ovat olleet uransa alkuvaiheessa Kemissä jääpallon rinnalla pesäpallo ja myöhemmin golf.


title: Orlando Romero Cabrera

text: Orlando Romero Cabrera (s. 21. joulukuuta 1933) on uruguaylainen roomalaiskatolinen piispa. Hänet vihittiin papiksi 15. joulukuuta 1957 ja nimitettiin Montevideon arkkihiippakunnan vihkipiispaksi sekä Gubalianan titulaaripiispaksi 26. toukokuuta 1986. Piispaksi vihkiminen seurasi 13. heinäkuuta. Pääkonsekraattorina toimi José Gottardi Cristelli, jota avustivat Raúl Horacio Scarrone Carrero ja Pablo Jaime Galimberti di Vietri.


title: Orlando Romero Cabrera

text: Romero Cabrera sai 25. lokakuuta 1994 nimityksen Canelonesin hiippakunnan piispaksi, jona hän toimi, kunnes jäi eläkkeelle 23. helmikuuta 2010.


title: Ojakkalan Visa

text: Ojakkalan Visa on Vihdissä, Ojakkalan kylän alueella toimiva urheiluseura. Se perustettiin vuonna 1967, kun kylän urheiluaktiivit halusivat irrottaa Kalevan Viestin Ojakkalan alajaoston omaksi, itsenäiseksi seurakseen. Visan alkuperäisiksi lajeiksi valiintuivat hiihto, yleisurheilu ja palloilu. Nykyisin seura toimii Vihdin Viestin alaisuudessa ja sen lajeina ovat hiihto, yleisurheilu, kuntoliikunta, lentopallo, tennis ja pesäpallo. Lentopallossa seuran miesten edustusjoukkue pelaa 4-sarjassa.


title: Ojakkalan Visa

text: Seuran kotisivut


title: Hiihdon Suomen-mestaruuskilpailut 1914

text: Suomen hiihtomestaruudesta kilpailtiin Jyväskylässä 1. maaliskuuta 1914. Miehillä oli ohjelmassa 30 kilometrin kilpailu. Mestaruuden vei Iisalmen Visaa edustanut Joonas Ryhänen ja saman seuran Lauri Kiiskinen otti hopeaa. Naisten 5 km:n mestaruuden voitti Tilda Sakki, Vehkalahden Veikot. Lisäksi järjestettiin kilpailu pojille – mestari A. Hujanen, Lapinlahden Yritys ja ikämiehille – M. Koivisto, Jyväskylän Kisa-Toverit.


title: Hiihdon Suomen-mestaruuskilpailut 1914

text: Mäkihypyn Suomen-mestaruuden 1914 voitti Sulo Jääskeläinen (myöh. Usa) Viipurin Pontevasta.


title: Hiihdon Suomen-mestaruuskilpailut 1914

text:
Kilpailu suoritettiin yhteislähtönä. Kolmisenkymmentä kilpailijaa starttasi.
Jussi Niska ja Santeri Tasa keskeyttivät.


title: Hiihdon Suomen-mestaruuskilpailut 1914

text: Kilpailu suoritettiin yhteislähtönä.


title: Hiihdon Suomen-mestaruuskilpailut 1914

text: SVUL:n ensimmäiset mäenlaskumestaruuskilpailut järjesti Viipurin Suksimiesten seura 22. helmikuuta Viipurissa. Osanottajia oli ainoastaan Viipurista. Mäen huonosta kunnosta johtuen, oli kilpailijoille annettava lupa kaatua alempana mäessä, etteivät olisi katkoneet suksiaan kivikossa.


title: Karula

text: Karula on kylä ja entinen kunta Valgan kunnassa Valgamaan maakunnassa, Virossa. Se sijaitsee Valgan kaupungin itäpuolella.


title: Karula

text: Vuoden 2017 kuntauudistuksessa yhdistettiin Valgan kaupunki sekä Karulan, Tahevan, Tõllisten ja Õrun kunnat uudeksi Valgan kunnaksi.


title: Karula

text: Sen asukasluku oli 1 006 (1.1.2012), pinta-ala 229,9 neliökilometriä ja asukastiheys 4,5 asukasta neliökilometrillä.


title: Karula

text: Vuonna 2011 Karulan kunnassa oli 902 asukasta, joista 828 (91,8 %) oli virolaisia, 48 (5,3 %) venäläisiä ja 24 (2,7 %) muita kansallisuuksia.


title: PUE

text: PUE ("Power Usage Effectiveness" tai "Power Utilization Effectiveness") on suhdeluku, jolla kuvataan tietokonekeskusten energiatehokkuutta.


title: PUE

text: PUE lasketaan jakamalla konesalin käyttämä kokonaissähköenergia pelkkien IT-laitteiden käyttämä sähköenergialla. PUE-luvun teoreettinen minimi on 1, mikä tarkoittaisi sitä, että tietokonekeskuksessa käytetään sähköä vain IT-laitteisiin eikä lainkaan esimerkiksi jäähdytykseen tai valaistukseen. IT-laitteiden käyttämä sähköenergia sisältää palvelinten lisäksi verkkolaitteiden ja tallennuslaitteiden kuluttaman energian.


title: PUE

text: Alan toimijoiden järjestö The Green Grid arvioi vuonna 2012, että olemassaolevien konesalien PUE-luvut vaihtelevat 1,1:n ja 3,0:n välillä.


title: Hongiston Tarmo

text: Hongiston Tarmo on lohjalainen lentopalloseura. Se perustettiin vuonna 1946 Lohjan Urheilijoiden alajaostoksi. Tuolloin seuran ohjelmistoon kuuluivat yleisurheilu, hiihto, lentopallo ja kuntoliikunta. Omaksi seurakseen Tarmo irtautui vuonna 1991, jolloin myös lentopallosta tuli seuran ainut laji. Kaudella 2011-2012 seuran miesten edustusjoukkue pelaa 4-sarjassa ja naisten edustusjoukkue 3-sarjassa.


title: Lights Volley

text: Lights Volley on tuusulalainen lentopalloseura, joka on perustettu vuonna 1990. Seuran edustusjoukkue pelaa tällä hetkellä miesten III-sarjassa.


title: Lights Volley

text: Seuran kotisivut


title: Rekolan Raikas

text: Rekolan Raikas on vantaalainen urheiluseura. Se on perustettu vuonna 1929 ja sen toiminta on perustunut alusta lähtien yleisurheilun ja hiihdon harrastamiseen. Näiden lajien lisäksi seurassa on vaihtelevalla menestyksellä ollut mukana myös muita lajeja ja nykyisin lajivalikoimaan kuuluu yleisurheilun ja hiihdon lisäksi lentopallo, joukkuevoimistelu, rytminen voimistelu, paini, kuntoliikunta ja tanssi.


title: Rekolan Raikas

text: Lentopallossa seuralla on kolme edustusjoukkuetta; miehissä kaksi ja naisissa yksi. Naisten edustusjoukkue pelaa 3-sarjassa ja miesten joukkueet 4-sarjassa ja 5-sarjassa.


title: Rekolan Raikas

text: Seuran kotisivut


title: Bag of Bones (albumi)

text: Bag of Bones on ruotsalaisen hard rock -yhtye Europen vuoden 2012 huhtikuussa julkaistu yhdeksäs albumi.


title: Sveitsin talous

text: Sveitsin talous on yksi Euroopan vauraimmista ja sitä pidetään yhtenä maailman vakaimmista talouksista. Sveitsin bruttokansantuote oli vuonna 2015 Euroopan yhdeksänneksi suurin ja maailman 20:nneksi suurin nimellisarvoisena laskettuna. Asukasta kohden Sveitsin BKT on ostovoimakorjattuna maailman yhdeksänneksi korkein . Sveitsi jäsenyys Euroopan talousalueessa hylättiin kansanäänestyksessä joulukuussa 1992, mutta Sveitsi on avannut kauppaansa bilateraalisilla sopimuksilla.


title: Sveitsin talous

text: Maailman talousfoorumi (WEF) on useasti arvioinut Sveitsin maailman kilpailukykyisimmäksi valtioksi, muun muassa syksyllä 2011. Arvio perustuu sekä julkisiin tunnuslukuihin että yritysjohtajien haastatteluihin. WEF on myös nimennyt maan maailmantalouden vakaimmaksi valtioksi.


title: Sveitsin talous

text: Sveitsin talous perustuu koulutettuun ja erikoistuneeseen työvoimaan. Suurin sektori on palvelusektori (vuonna 2003 noin 72 prosenttia). Teollisuuden tuotteista tunnetaan ulkomailla perinteisesti parhaiten kellot, linkkuveitset, suklaa, viinit ja juustot. Maataloudesta elantonsa hankkii vain noin viisi prosenttia väestöstä, vaikka yli puolet pinta-alasta on maatalouteen sopivaa. Sveitsi on pitkään ollut sijoittajien suosiossa tiukan pankkisalaisuuden ja valuuttansa vakauden ansiosta. Veronkierto ei monissa tapauksissa anna Sveitsissä oikeutta rikkoa pankkisalaisuutta, mikä on tuonut sveitsiläisiin pankkeihin myös rahanpesua ja varallisuuden piilottamista. Vuonna 2004 sovittiin kuitenkin, että EU-kansalaisten varoja sveitsiläisissä pankeissa voidaan verottaa.


title: Sveitsin talous

text: Sveitsin merkittävimmät luonnonvarat ovat vesivoima, suola, puu ja maataloustuotteet. Vuonna 2013 Sveitsin viennin arvo oli 212 miljardia frangia. Merkittävimmät vientituotteet ovat lääkkeet ja vitamiinit, teollisuuden koneet ja laitteet, kellot, hienomekaniikka sekä sähkö- ja elektroniikkalaitteet. Erityisesti lääketeollisuus on kasvattanut osuuttaan: sen osuus viennin arvosta nousi 10 vuodessa (vuosina 2003–2013) 22 prosentista 31 prosenttiin, ja arvo oli vuonna 2013 67 miljardia frangia. Kelloteollisuuden viennin arvo oli vuonna 2013 22 mrd. CHF.


title: Sveitsin talous

text: Sveitsin bruttokansantuote (bkt) oli vuonna 2013 yhteensä 635 mrd. CHF. Merkittävimmät toimialat ovat tavaroiden valmistus (115 mrd. CHF), kauppa (90 mrd. CHF) sekä julkinen hallinto (66 mrd. CHF). Maatalouden osuus bruttokansantuotteesta oli vuonna 2013 noin 0,7 % (4 mrd. CHF).


title: Sveitsin talous

text: Vuonna 2010 bkt oli suurin Zürichin kantonissa (126 mrd. CHF) ja pienin Appenzell Innerrhodenissa (0,8 mrd. CHF). Keskimäärin kansantuote oli noin 73 000 CHF asukasta kohden. Suurin asukaskohtainen tuotannon arvo oli Basel-Stadtissa (147 000 CHF) ja pienin Urissa (48 000 CHF).


title: Sveitsin talous

text:
Sveitsin energian kulutus on noin 900 PJ vuodessa. Yli puolet energiasta on peräisin öljytuotteista. Vuonna 2010 energian kulutus oli yhteensä 912 PJ. Vastaavasti vuonna 2013 energian kulutus oli yhteensä 896 PJ ja energialähteittäin seuraava:
Sähkö tuotetaan Sveitsissä suurimmaksi osaksi vesivoimalla (57 prosenttia vuonna 2013) ja ydinvoimalla (38 prosenttia). Konventionaaliset fossiilisia polttoaineita tai uusiutuvia energianlähteitä käyttävät lämpövoimalat tuottavat noin 6 prosenttia kokonaistuotannosta. Vuonna 2013 Sveitsi kulutti 63,8 miljardia kilowattituntia sähköä ja tuotti 68,3 miljardia kilowattituntia. Kotitaloudet, teollisuus ja palvelut kuluttavat kukin noin kolmanneksen sähköstä.


title: Sveitsin talous

text: Vuonna 2003 sveitsiläiset hylkäsivät kaksi ydinvoiman vastaista lakiehdotusta: "Moratorium Plus", joka olisi jatkanut uusien ydinvoimaloiden rakennuskieltoa, ja "Strom ohne Atom", joka olisi johtanut ydinvoimaloiden alasajoon. Fukushiman ydinonnettomuuden jälkeen vuonna 2011 Sveitsi päätti luopua ydinvoiman rakentamisesta antaen kuitenkin olemassa oleville viidelle voimalaitokselle 50 vuoden käyttöiän.


title: Sveitsin talous

text: Sveitsissä on Euroopan tihein, yli 5 000 kilometrin pituinen rautatieverkko, joka kuljettaa noin 474 miljoonaa matkustajaa vuosittain (vuonna 2011). Vuonna 2007 sveitsiläiset matkustivat rautateitse keskimäärin 2 103 kilometrin matkan, mikä tekee heistä maailman innokkaimpia rautatiematkustajia (ennen japanilaisia). Merkittävin rautatieliikennöijä on valtollinen rautatieyhtiö SBB-CFF-FFS. Maassa on lisäksi useita kymmeniä kapearaiteisia rautateitä ja yksityisiä rautatieyhtiöitä. Esimerkiksi Graubündenin kantonissa toimii Rhätische Bahn -rautatieyhtiö, jonka verkostoon kuuluu myös kaksi Unescon maailmanperintöluetteloon otettua rautatielinjaa. AlpTransit-hankkeeseen liittyy useiden pitkien tunnelien rakentaminen Alppien läpi rautatieyhteyksien nopeuttamiseksi. Näistä pisin on Gotthardin pohjatunneli, joka avattiin vuonna 2016.


title: Sveitsin talous

text: Sveitsin maantieverkon pituus on yhteensä 71 528 kilometriä (vuonna 2013). Teistä 1 812 kilometriä on valtateitä (), joista 1 419 kilometriä on moottoritietä (). Moottoriteiden käytöstä veloitetaan maksu: auton tuulilasiin kiinnitetään tarra ("vignette"), joka on voimassa kalenterivuosittain (14 kk joulukuun alusta tammikuun loppuun).


title: Sveitsin talous

text: Sveitsin merkittävin lentoliikenteen solmukohta on Zürichin lentoasema, jota käytti vuonna 2016 lähes 28 miljoonaa matkustajaa. Isoja, kansainvälisiä asemia ovat myös Geneven ja Baselin lentoasemat. Pienempiä lentoasemia ovat Bernin lentoasema Belpissä, Luganon lentoasema Agnossa, St. Gallen-Altenrheinin lentoasema Bodenjärven rannalla Thalissa ja Sionin lentoasema Valais’ssa. Asemakohtaiset matkustajamäärät (lentokoneiden kaupallinen reitti- ja tilausliikenne) ovat olleet seuraavia:


title: Sveitsin talous

text: Merkittävin Sveitsissä toimiva lentoyhtiö on saksalaisen Lufthansan omistama Swiss, joka seurasi konkurssiin mennyttä kansallista Swissairia. Zürichin lisäksi Swissin keskuskenttänä toimii Geneven lentoasema.


title: Sveitsin talous

text: Basel on merkittävä kansainvälisen laivaliikenteen satamakaupunki Reinin varrella.


title: Sveitsin talous

text: Sveitsiin kulkee kolme öljyputkea, joita pitkin tuodaan raakaöljyä jalostamoille (Genova-Collombey, Marseille-Cressier) ja siirretään valmiita öljytuotteita (Ranska-Vernier). Öljyntuonnista lähes puolet tapahtui putkien kautta, neljännes rautateitse ja viidennes Reinin-laivoilla.


title: Korson Palloilijat

text: Korson Palloilijat on vantaalainen palloilulajeihin keskittynyt urheiluseura. Se perustettiin vuonna 1959 lajinaan jalkapallo. Nykyisin seuran riveissä pelataan jalkapallon lisäksi lentopalloa, kaukalopalloa ja salibandya.


title: Korson Palloilijat

text: Kaukalopallossa seuran edustusjoukkue pelaa V-divisioonaa. Lisäksi seuralla on kaksi joukkuetta ikämiesten harrastesarjoissa. Lentopallossa seuran edustusjoukkue pelaa 4-sarjassa.


title: Korson Palloilijat

text: Seuran kotisivut


title: Pitkänokkapyyt

text: Pitkänokkapyyt ("Rhizothera") on aitokanojen heimoon kuuluva kanalintusuku. Pitkänokkapyiden sukuun kuuluu BirdLife Suomen mukaan kaksi lajia.


title: Luettelo pikkuplaneetoista: 240001–241000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
240001:stä ja päättyen 241000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 241001–242000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
241001:stä ja päättyen 242000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 242001–243000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
242001:stä ja päättyen 243000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 243001–244000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
243001:stä ja päättyen 244000:een.
Kokonaisen luettelon löytää katsomalla Luettelo pikkuplaneetoista.


title: WAMPAS Baby Stars

text: WAMPAS Baby Stars oli mainoskampanja, jota sponsoroi Yhdysvaltain "Western Association of Motion Picture Advertisers" -mainostajaryhmä, joka valitsi vuosittain kolmetoista (neljätoista vuonna 1932) nuorta lupaavaa näyttelijätärtä, joiden WAMPAS uskoi olevan elokuvatähteyden kynnyksellä. WAMPAS valitsi "baby starsit" vuosina 1922–1934, ja vuotuiset palkinnot jaettiin heille WAMPAS Frolic -gaalassa. Valitut saivat laajaa huomiota mediassa. Baby starseja ei valittu eikä palkintoja jaettu ollenkaan vuosina 1930 ja 1933. WAMPAS Baby Stars päättyi vuoden 1934 jälkeen, jolloin viimeiset baby starsit valittiin ja palkittiin. WAMPAS-palkinnot lopetettiin suurien studioiden painostuksesta, koska studiot olivat huolissaan siitä, että WAMPAS voisi käyttää liikaa valtaa heidän tähtiinsä.


title: WAMPAS Baby Stars

text: Elokuussa 2018 kuollut Mary Carlisle (s. 1914) oli viimeinen elossa ollut baby stariksi valittu ja palkittu näyttelijätär. Hänestä tuli viimeinen elossa oleva baby star Gloria Stuartin kuoleman (2010) ja Barbara Kentin kuoleman (2011) jälkeen.


title: WAMPAS Baby Stars

text: Vuonna 1956 ryhmä alkuperäisiä baby star -tähtiä, muun muassa vuoden 1932 baby stareihin kuuluva Ginger Rogers, valitsi joukon kaunottaria uudeksi baby star -ryhmäksi. Kuitenkaan Western Association of Motion Picture Advertisers -mainostajaryhmää ei ollut enää olemassa, ja ajatus uudesta vuosittaisesta baby star -mainoskampanjasta hajosi. Valinnat kuitenkin tehtiin, ja tällä kertaa viisitoista "babiesta" valittiin: Phyllis Applegate, Roxanne Arlen, Joleen Brand, Donna Cooke, Barbara Huffman (myöhemmin Eden), Jewell Lain, Barbara Marx, Lita Milan, Norma Nilsson, Ina Poindexter, Violet Rensin, Dawn Richard ja Delfin Thursday.


title: Luettelo pikkuplaneetoista: 244001–245000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
244001:stä ja päättyen 245000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 245001–246000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
245001:stä ja päättyen 246000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 246001–247000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
246001:stä ja päättyen 247000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 247001–248000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
247001:stä ja päättyen 248000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 248001–249000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
248001:stä ja päättyen 249000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 249001–250000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
249001:stä ja päättyen 250000:een.
Kokonaisen luettelon löytää katsomalla Luettelo pikkuplaneetoista.


title: Lumipyyt

text: Lumipyyt ("Tetraophasis") on aitokanojen heimoon kuuluva kanalintusuku. Lumipyiden sukuun kuuluu BirdLife Suomen mukaan kaksi lajia, metsälumipyy ("Tetraophasis szechenyii") ja lumipyy ("Tetraophasis obscurus").


title: Nick Zano

text: Nick Zano (s. 8. maaliskuuta 1978) on yhdysvaltalainen näyttelijä ja tuottaja. Hän on ehkä parhaiten tunnettu televisiosarjasta "Sisko ja sen sisko" (2003–2006), missä hän esiintyi Vincen roolissa 54 jaksossa.


title: Nick Zano

text: Zano on toiminut juontajana MTV:llä "Movie House"ssa ja tositv-sarjassa "Why Can't I Be You?" Zano esiintyi viidessä jaksossa televisiosarjoissa "Puumanainen" (2009) ja "Melrose Place" (2010). Hän on vieraillut toistuvasti sarjoissa "Tyhjätaskut" (2011–) ja "90210" (2012–). Hän on esiintynyt myös elokuvissa kuten "The Final Destination 3D.


title: Ō

text: Ō (ō), latinalainen aakkonen o ja pituusmerkki (engl. latin letter o with macron), on O-kirjaimen tarkkeellinen muunnos.


title: Ō

text: Ō-kirjain esiintyy muun muassa liivin kielen oikeinkirjoituksessa. Kirjainta käytetään tarvittaessa osoittamaan latinankielisten sanojen "o"-äänteen pituutta. Käytäntö on lainattu uralilaiseen foneettiseen aakkostoon ja suomen kielen tutkimukseen, ja siksi pientä ō-kirjainta näkee suomen pitkän "o":n merkkinä muun muassa Nykysuomen sanakirjan ja eräitten suomalaisten kielenhuolto-oppaitten ääntämisohjeissa. Ō-kirjaimella merkitään pitkää "o"-äännettä laajalti (vaihtoehtoja on) myös kirjoitettaessa japanin kieltä niin sanotulla Hepburn-järjestelmällä. Samantapaisia käyttöjä Ō-kirjaimella on ainakin arabian, kreikan, muinaisenglannin ja sanskriitin transkriptioissa ja translitteraatioissa.


title: Osvaldo Ríos

text: Osvaldo Ríos (synt. Osvaldo Ríos Alonso; 25. lokakuuta 1960 Carolina, Puerto Rico) on puertoricolainen näyttelijä, malli, laulaja ja kitaristi. Hänellä on armenialaiset sukujuuret. Hän on parhaiten tunnettu telenoveloista. Ríos on näytellyt lukuisissa saippuaoopperoissa kuten "Abrazame muy Fuerte", "Kassandra" ja "La Viuda de Blanco" (1966).


title: Osvaldo Ríos

text: Hän näytteli Alejandro de la Vegaa vuonna 2007 valmistuneessa telenovelassa "Zorro – miekka ja ruusu".


title: Metsätähtimö

text: Metsätähtimö ("Stellaria longifolia") on pienikukkainen, metsissä kasvava kohokkikasvien heimoon kuuluva kasvi.


title: Metsätähtimö

text: Monivuotinen metsätähtimö kasvaa 15–25 cm korkeaksi. Kasvi on koheneva ja hento, mutta muodostaa usein tiiviitä kasvustoja. Varsi on runsashaarainen ja ainakin alaosasta pienistä, läpikuultavista nystermistä karhea. Vastakkain olevat, ruodittomat lehdet ovat tasasoukan suikeita tai kapean vastapuikeita, väriltään vaalean- tai kellanvihreitä, karhealaitaisia ja tyveltä usein harvaripsisiä. Kukinto on runsaskukkainen kaksihaarainen viuhko, joka joskus on muuntunut yksikukkaiseksi. Kukinnon tukilehdet ovat kalvomaisia ja kaljuja. Kukan verhiö ja teriö ovat viisilehtisiä. Verholehdet ovat epäselvästi suonisia ja kaljuja. Verholehtien kanssa samanpituiset, valkoiset terälehdet ovat syvään kaksijakoisia ja 2–3 mm pitkiä. Emiö on kolmilehtinen. Heteiden ponnet ovat 0,3–0,5 mm pitkiä. Suomessa metsätähtimö kukkii kesä-heinäkuussa. Hedelmä on kuusiliuskaisesti aukeava lyhyt kota. Siemen on kooltaan noin 0,9 mm.


title: Metsätähtimö

text: Suomessa tavattavista tähtimölajeista metsätähtimö muistuttaa eniten heinätähtimöä ("S. graminea").


title: Metsätähtimö

text: Metsätähtimö risteytyy yleisesti pohjantähtimön ("S. borealis") kanssa. Risteymää kutsutaan nimellä viitatähtimö ("S." x "alpestris"). Risteymä muistuttaa ulkonäöltään lähinnä pohjantähtimöä.


title: Metsätähtimö

text: Metsätähtimön levinneisyysalue on sirkumpolaarinen ja keskittyy pohjoiselle havumetsävyöhykkeelle. Euroopassa se on itäinen laji, jonka pääesiintymisalue ulottuu Norjasta Ruotsin ja Suomen läpi Baltiaan ja Pohjois-Venäjälle. Muualla Euroopassa sitä kasvaa Alppien alueella, Itä-Saksassa, Puolassa ja Romaniassa. Levinneisyysalue jatkuu Venäjältä itään Aasian puolelle läpi Keski- ja Etelä-Siperian aina Tyynelle valtamerelle saakka. Lajia kasvaa myös Pohjois-Japanissa. Pohjois-Amerikassa metsätähtimö on levinnyt Alaskan eteläosista suurimpaan osaa Kanadaa ja Yhdysvaltojen pohjois- ja keskiosia.


title: Metsätähtimö

text: Suomessa metsätähtimöä kasvaa koko maassa. Laji on paikoitellen hyvin yleinen aina Oulun korkeudelle saakka. Pohjoisempana laji harvinaistuu ja puuttuu korkeimmilta tunturialueilta.


title: Metsätähtimö

text: Nimensä mukaisesti metsätähtimö on metsien laji. Sitä kasvaa tuoreissa ja soistuvissa kuusikoissa, kivikkoisilla lehtorinteillä, joenvarsipensaikoissa ja ruokokorvissa. Metsätähtimöä tapaa myös usein hakkuuaukeilla ja voimalinja-aukoilla, joissa se saattaa muodostaa suuria, sotkuisia kasvustoja.


title: Mäntsälän Urheilijat

text: Mäntsälän Urheilijat, lyhenne MU, on Mäntsälässä toimiva urheiluseura. Se on perustettu vuonna 1946 ja se koostuu kymmenestä kyläosastosta ja kahdeksasta jaostosta. Seuran lajivalikoimaan kuuluu ammunta, hiihto, jalkapallo, lentopallo, pyöräily, suunnistus ja yleisurheilu. Lisäksi seurassa toimii lapsille suunnattu liikuntakoulu.


title: Mäntsälän Urheilijat

text: Jalkapallossa MU:lla on kaksi joukkuetta miehissä ja yksi naisissa. Naisten edustusjoukkue pelaa Kolmosessa ja miesten joukkueet Vitosessa ja Kutosessa. Lisäksi seura tekee junioritoimintaan kohdistuvaa yhteistyötä lahtelaisen FC Reippaan kanssa.


title: Mäntsälän Urheilijat

text: Lentopallossa miesten edustusjoukkue pelaa 5-sarjassa.


title: Mäntsälän Urheilijat

text: Seuran kotisivut


title: Artjärven Ahjo

text: Artjärven Ahjo on Orimattilassa entisen Artjärven kunnan alueella toimiva urheiluseura. Seura perustettiin vuonna 1931, mutta yhdistysrekisteriin se hyväksyttiin vasta vuonna 1945. Vuonna 1953 seura kasvoi, kun Vahvialan Kiista yhdistyi Ahjoon. Nykyisin seuran lajivalikoimaan kuuluvat hiihto, palloilu (erityisesti lentopallo), suunnistus ja yleisurheilu.


title: Artjärven Ahjo

text: Seuran kotisivut


title: Vladimir Jaštšenko

text: Vladimir Iljitš Jaštšenko () (12. tammikuuta 1959 – 30. marraskuuta 1999) oli ukrainalaissyntyinen neuvostoliittolainen korkeushyppääjä. Hän paransi miesten ulkoratojen maailmanennätystä kahdesti lukemiin 234 cm ja sisäratojen maailmanennätystä kerran lukemiin 235 cm. Jaštšenko voitti yhden ulkoratojen ja kaksi sisäratojen Euroopan mestaruutta.


title: Vladimir Jaštšenko

text: Jaštšenkon ura maailman huipulla oli säkenöivä mutta lyhyt: se alkoi 18-vuotiaana Yhdysvaltain ja Neuvostoliiton nuorisomaaottelussa Richmondissa vuonna 1977 hyppäämästään ME-tuloksesta 233 cm ja päättyi polven vakavaan loukkaantumiseen kaksi vuotta myöhemmin.


title: Vladimir Jaštšenko

text: Jaštšenko erosi useimmista muista aikansa huippuhyppääjistä tyyliltään: hän käytti kierähdystyyliä, joka oli tuohon aikaan jo väistymässä floppaustyylin tieltä. Hän oli 193 cm pitkä.


title: Vladimir Jaštšenko

text: Ennenaikaisesti päättyneen urheilu-uran jälkeen Jaštšenkon elämä luisui alamäkeen ja hän kuoli kirroosiin 40-vuotiaana.


title: Pukinmäen Kisa

text: Pukinmäen Kisa on helsinkiläinen urheiluseura, joka on perustettu vuonna 1982. Seuran ainoa kilpailulaji on lentopallo, minkä lisäksi seuran ohjelmassa on kuntoliikunnan tarjoaminen. Jäseniä seurassa on noin 250. Lentopallossa seuran miesten edustusjoukkue pelaa 5-sarjassa.


title: Pukinmäen Kisa

text: Seuran kotisivut


title: Pohjantähtimö

text: Pohjantähtimö ("Stellaria borealis", syn. "S. calycantha") on pienikukkainen kohokkikasvien heimoon kuuluva kasvi.


title: Pohjantähtimö

text: Monivuotinen, rento- tai kohenevakasvuinen pohjantähtimö kasvaa 10–25 cm korkeaksi. Varsi on sileä tai hiukan karhea ja niukkahaarainen. Vastakkain olevat, ruodittomat lehdet ovat 10–30 mm pitkiä, suikeita tai kapeanpuikeita ja väriltään kellanvihreitä. Laidoiltaan lehdet ovat karheita ja harvakarvaisia. Kukinto on harsuhko ja tavallisesti vähäkukkainen, kaksihaarainen viuhko. Joskus kukinto on muuntunut yksikukkaiseksi. Kukat ovat pitkäperäisiä, alimmat kukat sijaitsevat yksittäin lehtihangoissa. Kukkien kaikki tukilehdet ovat vihreitä ja ripsilaitaisia. Kukan verhiö ja teriö ovat viisilehtisiä. Verholehdet ovat 2,5–3,5 mm pitkiä. Valkoiset terälehdet ovat surkastuneita tai puuttuvat kokonaan. Emiö on kolmilehtinen ja heteiden ponnet ovat 0,3 mm pitkiä. Suomessa pohjantähtimö kukkii heinä-elokuussa. Hedelmä on kuusiliuskaisesti aukeava lyhyt kota, johon kehittyy kooltaan 0,8 mm pitkiä siemeniä.


title: Pohjantähtimö

text: Pohjantähtimö risteytyy yleisesti metsätähtimön ("S. longifolia") kanssa. Risteymä viitatähtimö ("S." x "alpestris") muistuttaa paljolti pohjantähtimöä, mutta lehtilaita on karhea ja vain sen tyvikolmannes on harvakarvainen.


title: Pohjantähtimö

text: Euroopassa pohjantähtimöä kasvaa ainoastaan Norjassa, Keski- ja Pohjois-Ruotsissa, Pohjois-Suomessa sekä Pohjois-Venäjällä Uralin alueelle saakka. Lisäksi lajia esiintyy harvinaisena Islannissa. Eurooppaa lähimmät pohjantähtimön esiintymisalueet ovat toisaalta Etelä- ja Keski-Grönlannissa, toisaalta Venäjän kaukoidässä ja Pohjois-Japanissa. Laji on levinnyt laajalti myös Pohjois-Amerikkaan, jossa sitä kasvaa Alaskassa, suurimmassa osassa Kanadaa sekä Yhdysvaltain pohjoisosissa.


title: Pohjantähtimö

text: Suomessa pohjantähtimöä tavataan Keski-Kainuusta pohjoiseen. Laji yleistyy pohjoiseen päin mentäessä. Myös risteymä viitatähtimö on Pohjois-Suomessa kohtalaisen yleinen.


title: Pohjantähtimö

text: Pohjantähtimö vaatii kasvupaikoiltaan riittävää kosteutta. Lajille tyypillisiä kasvupaikkoja ovat lähteiköt, hetepurojen varret, rantapensaikot ja puronvarsikorvet.


title: Painin Suomen-mestaruuskilpailut 1914

text: Vuoden 1914 painin Suomen-mestaruuskilpailut järjestettiin Helsingissä ja Sortavalassa 7. - 8. maaliskuuta. Ne olivat järjestyksessään seitsemännet SVUL:n painimestaruuskilpailut. Kisojen ainoa laji oli kreikkalais-roomalainen paini, jossa painittiin ensimmäisen kerran viidessä painoluokassa.


title: Painin Suomen-mestaruuskilpailut 1914

text: Helsingissä painittiin kevytsarja (67,5 kg), kevyt keskisarja (75 kg) ka raskassarja (yli 82,5 kg). Ilmoittautuneita näihin oli yhteensä 22, mutta matolla kävi vain 14 painijaa, sarjoittain 5, 6 ja 3.


title: Painin Suomen-mestaruuskilpailut 1914

text: Kevyessä sarjassa Helsingin Atleettiklubin Volmar Vikström paini ratkaisemattoman kotkalaisen S. Ahlqvistin kanssa ja voitti tämän jälkeen joensuulaisen T. Tammisen ja Kotkan Riennon Adam Tantun ja ratkaisuottelussa Helsingin Jyryä edustaneen Theodor Ahlbergin.


title: Painin Suomen-mestaruuskilpailut 1914

text: Kevyessä keskisarjassa mestaruuden vei August Jokinen kolmella voitolla ja kahdella ratkaisemattomalla. Hopealle sijoittuneen Robert Oksan saldo oli kaksi voittoa ja kolme ratkaisematonta, samoin kuin pronssi mitalisti Arthur Lindforsin.


title: Painin Suomen-mestaruuskilpailut 1914

text: Raskaassa sarjassa Kalle Viljamaa otteli ratkaisemattomat molempien helsinkiläisten kanssa. Näiden keskinäisen väännön voitti Emil Backenius (Palasmaa) ajassa 26.55 ja vei näin ollen mestaruuden.


title: Painin Suomen-mestaruuskilpailut 1914

text: Höyhensarjan ja raskaan keskisarjan mestaruuskilpailut järjesti Sortavalan Ponnistus. Höyhensarjaan (60 kg) osallistui peräti kymmenen painijaa. Mestaruuden vei Kalle Leivonen voitettuaan 8 ottelua yhden päättyessä ratkaisemattomaan.


title: Painin Suomen-mestaruuskilpailut 1914

text: Raskaassa keskisarjassa painijoita oli kuusi. Vaasan Kiiston Uuno Pelander voitti mestaruuden voitettuaan kolme vastustajaa yhteisajassa 25.07 - Rajalan aika oli 30.37 ja Kummun 41.15. Kaikilla kärkikolmikossa oli tilillään kolme voittoa ja ratkaisemattomat keskinäisistä otteluista, jolloin sijoitukset määräytyivät voittojen nopeuden perusteella.


title: Raakalaiset (elokuva)

text: Raakalaiset () on vuonna 2012 ensi-iltansa saanut Oliver Stonen ohjaama rikosdraamaelokuva, joka pohjautuu Don Winslow’n samannimiseen romaaniin. Winslow vastasi elokuvan käsikirjoituksesta yhdessä Shane Salernon kanssa. Elokuvan pääosissa näyttelevät John Travolta ja Taylor Kitsch.


title: Laguna Beach

text: Laguna Beach viittaa seuraaviin:


title: Lettotähtimö

text: Lettotähtimö ("Stellaria crassifolia") on valkokukkainen kosteiden kasvupaikkojen kasvi. Laji kuuluu kohokkikasvien heimoon.


title: Lettotähtimö

text: Monivuotinen, rento- tai pystykasvuinen lettotähtimö kasvaa 10–25 cm korkeaksi. Koko kasvi on kalju. Vastakkain olevat ruodittomat, vihreät lehdet ovat 6–25 mm pitkiä, kapeanpuikeita tai soikeita ja paksuhkoja. Toisinaan lajilla esiintyy itusilmuja. Kukinto on vähäkukkainen, kaksihaarainen viuhko, tai joskus se on muuntunut yksikukkaiseksi. Kukkien tukilehdet ovat vihreitä ja kaljulaitaisia. Kukan verhiö ja teriö ovat viisilehtisiä; teriö on vain hieman verhiötä pitempi. Verholehdet ovat 2,5–3,5 mm pitkiä ja suippoja. Valkoiset terälehdet ovat syvään kaksijakoisia, liuskat ovat tasasoukkia. Heteiden ponnet ovat 0,3–0,5 mm pitkiä, ja emiö on kolmilehtinen. Hedelmä on kuusiliuskaisesti aukeava kota, joka on kypsänä jopa kaksi kertaa verhiön pituinen. Siemenet ovat noin 8 mm pitkiä. Suomessa lettotähtimö kukkii kesä-elokuussa.


title: Lettotähtimö

text: Suomessa tavataan kahta lettotähtimön muunnosta: pohjanlettotähtimöä (var. "crassifolia") ja merilettotähtimöä (var. "minor"). Pohjanlettotähtimö on pysty tai koheneva, ja sen lehdet ovat leveänpuikeita tai soikeita. Merilettotähtimö on puolestaan rantokasvuinen ja löyhästi mätästävä, ja sen lehdet ovat kapeanpuikeita.


title: Lettotähtimö

text: Lettotähtimöä kasvaa Euroopassa Islannissa sekä Saksasta ja Fennoskandiasta itään Pohjois-Ukrainaan ja Keski- ja Pohjois-Venäjälle. Levinneisyysalue jatkuu Aasian puolella läpi Siperian aina Kiinan pohjoisosiin ja Venäjän kaukoitään saakka. Paikoin sitä tavataan myös Keski-Aasiassa. Pohjois-Amerikassa lettotähtimöä tavataan Alaskassa, suurimmassa osassa Kanadaa ja paikoitellen Yhdysvaltain pohjoisosissa.


title: Lettotähtimö

text: Suomessa lettotähtimön alalajeista pohjanlettotähtimöä kasvaa Pohjanlahden rannikolla Vaasan korkeudelta ja sisämaassa Kainuun korkeudelta pohjoiseen. Merilettotähtimö on Suomessa hyvin harvinainen, ja sitä tavataan vain muutamin paikoin Suomenlahden rannikolla Varsinais-Suomessa ja Uudellamaalla.


title: Lettotähtimö

text: Lettotähtimö on kosteiden kasvupaikkojen laji. Alalajeista pohjanlettotähtimö kasvaa esimerkiksi koivuletoilla, lettoniityillä, lähteiköissä, puronvarsissa ja rehevillä luhtarannoilla. Merilettotähtimöä tavataan merenrantojen rakkolevävalleilla. Kasvupaikat ovat osaksi lähdevaikutuksen piirissä. Pohjanlettotähtimö on Suomessa harvinaistunut varsinkin levinneisyysalueensa eteläosissa soiden ojitusten, rantarakentamisen ja metsien hakkuiden vuoksi. Esimerkiksi Pohjois-Savosta laji on kadonnut kokonaan elinympäristöjen tuhoutumisen takia.


title: Robert Patrick Maginnis

text: Robert Patrick Maginnis (s. 22. joulukuuta 1933 Philadelphia) on yhdysvaltalainen roomalaiskatolinen piispa. Hänet vihki papiksi Philadelphian arkkihiippakuntaan John Joseph Krol 13. toukokuuta 1961. Hänet nimitettiin Philadelphian vihkipiispaksi ja Simininan titulaaripiispaksi 24. tammikuuta 1996. Piispaksi vihkiminen seurasi 11. maaliskuuta. Pääkonsekraattorina toimi Anthony Joseph Bevilacqua, jota avustivat Francis Bible Schulte ja Edward Peter Cullen.


title: Robert Patrick Maginnis

text: Maginnis jäi eläkkeelle 8. kesäkuuta 2010.


title: Oto Haščák

text: Oto Haščák (s. 31. tammikuuta 1964 Martin, Tšekkoslovakia) on slovakialainen entinen jääkiekkoilija, pelipaikaltaan keskushyökkääjä. Hän edusti kansainvälisellä urallaan myös Tšekkoslovakiaa. Haščák on HK Dukla Trenčínin kaikkien aikojen neljänneksi paras pistemies ja syöttäjä tehtyään joukkueessa Tšekkoslovakian liigan ja Slovakian Extraliigan runkosarjassa yhteensä 299 ottelussa tehot 106+143=249. Hän laukoi oikealta. Nykyään Haščák toimii NHL-joukkue New York Rangersin Euroopan kykyjenetsijänä.


title: Oto Haščák

text: Haščákin kasvattajaseura on ZŤS Martin, mutta hän aloitti ammattilaisuransa HK Dukla Trenčínissä, jossa Haščák pelasi Tšekkoslovakian liigan tulokautensa 1983–1984 jo 17-vuotiaana tehden 35 runkosarjaottelussa tehot 5+8=13. Kausina 1984–1985 ja 1986–1987 hän voitti joukkueen sisäisen pistepörssin. Noista ensimmäisenä mainitulla kaudella Haščák jakoi sen voiton Ivan Dorničin kanssa. Hän voitti koko Tšekkoslovakian liigan kevään 1989 pudotuspelien syöttöpörssin 12 syötöllään. NHL-joukkue Boston Bruins varasi Haščákin yli-ikäisenä (25 vuotta) 143. pelaajana kesällä . Hän ei kuitenkaan ikinä pelannut Pohjois-Amerikassa.


title: Oto Haščák

text: Kaudeksi 1990–1991 Haščák siirtyi Ruotsiin ja Elitserien-joukkue Södertälje SK:hon. Kaudella 1991–1992 joukkue ajautui Allsvenskaniin, jossa Haščák jakoi 16 syötöllään koko sarjan syöttöpörssin voiton Leksands IF:n Roger Johanssonin kanssa. Hän voitti myös Södertäljen sisäisen pistepörssin 20 tehopisteellään, mutta joukkue putosi kuitenkin Ruotsin I-divisioonaan kaudeksi 1992–1993. Haščák teki sarjatasoa alempana 31 runkosarjaottelussa tehot 19+31=50, joilla hän sijoittui Södertäljen sisäisessä pistepörssissä toiseksi Conny Janssonin jälkeen. Kaudeksi 1993–1994 Haščák palasi kuitenkin Elitserieniin ja siirtyi Frölunda HC:hen, jonka paras pistemies ja syöttäjä hän oli tehoilla 19+19=38.


title: Oto Haščák

text: Kauden 1994–1995 pelasi Saksan DEL-liigaa ESV Kaufbeurenin riveissä ollen tehoilla 19+29=48 joukkueen paras pistemies, maalintekijä ja syöttäjä. Kaudella 1995–1996 hän oli tehoilla 14+20=34 Kaufbeurenin kolmanneksi paras pistemies, mutta Haščák palasi kauden lopulla Dukla Trenčíniin, joka tuli Slovakian Extraliigassa toiseksi. Kauden 1996–1997 hän pelasi Tšekin Extraliigaa HC Petra Vsetínin riveissä voittaen mestaruuden. Kauden 1997–1998 Haščák aloitti samassa liigassa HC ZPS Barum Zlínin joukkueessa, josta hän siirtyi kesken kauden SM-liigajoukkue Porin Ässiin. Haščák ei kuitenkaan tullut toimeen valmentaja Juhani Tammisen kanssa, eikä ollut joukkueen vahvuudessa kauden loppuun.


title: Oto Haščák

text: Haščák palasi kaudeksi 1998–1999 Dukla Trenčíniin, jossa hän pelasi vielä välivuoden jälkeen kaudet 2000–2001 ja 2001–2002. Haščák lopetti pelaajauransa kevääseen 2012 ja on sittemmin toiminut kykyjenetsijänä NHL:ssä, tällä hetkellä New York Rangersissa.


title: Oto Haščák

text: Haščák edusti Tšekkoslovakiaa Calgaryn olympiakisoissa 1988. Hän pelasi myös MM-kilpailuissa vuosina 1989 ja 1990 voittaen molemmista turnauksista pronssia.


title: Oto Haščák

text: Slovakiaa Haščák edusti olympialaisissa Lillehammerissa 1994 ja Naganossa 1998. Frölunda HC:n oli vaikea päästää häntä vuoden 1994 C-sarjan MM-kilpailuihin, joissa Haščák pelasi lopulta yhden ottelun tehden kaksi maalia. Hän oli nostamassa Slovakiaa seuraavaksi vuodeksi B-sarjaan ja sieltä pääsarjaan vuoden 1996 turnaukseen. Haščák pelasi samana vuonna myös maailmancupissa. Yhteensä hän on pelannut Slovakian paidassa 60 maaottelua tehden 11 maalia.


title: Oto Haščák

text: Haščákin poika Marek pelaa tällä hetkellä Slovakian Extraliigaa HK Nitrassa.


title: Joseph Francis Maguire

text: Joseph Francis Maguire (4. syyskuuta 1919 Boston – 23. marraskuuta 2014) oli yhdysvaltalainen roomalaiskatolinen piispa. Hänet vihittiin papiksi Bostonin arkkihiippakuntaan 29. kesäkuuta 1945. Hänet nimitettiin sen vihkipiispaksi ja Mactarisin titulaaripiispaksi 1. joulukuuta 1971. Piispaksi vihkiminen seurasi 2. helmikuuta 1972. Pääkonsekraattorina toimi Humberto Sousa Medeiros, jota avustivat Jeremiah Francis Minihan ja Thomas Joseph Riley.


title: Joseph Francis Maguire

text: 13. huhtikuuta 1976 Maguire sai nimityksen Springfieldin hiippakunnan koadjuuttoripiispaksi, ja 15. lokakuuta 1977 hänestä tuli sen piispa. Hän jäi eläkkeelle 27. joulukuuta 1991.


title: Montell

text: Montell on muun muassa Suomessa esiintyvä sukunimi. Tunnettuja nimenkantajia ovat:


title: Mitä sä mun sydämellä

text: Mitä sä mun sydämellä on suomalaisen näyttelijä-laulaja Hanna Karjalaisen Hanna B -nimellä julkaistu debyyttialbumi, joka julkaistiin 2Fly Entertainmentin kautta vuonna 2004


title: Raffaele Nogaro

text: Raffaele Nogaro (s. 31. joulukuuta 1933) on italialainen roomalaiskatolinen piispa. Hänet vihittiin papiksi 29. kesäkuuta 1958 ja nimitettiin Sessa Auruncan hiippakunnan piispaksi 25. lokakuuta 1982. Piispaksi vihkiminen seurasi 9. tammikuuta 1983. Pääkonsekraattorina toimi Alfredo Battisti, jota avustivat Emilio Pizzoni ja Vittorio Maria Costantini.


title: Raffaele Nogaro

text: Nogaro sai 20. lokakuuta 1990 nimityksen Casertan piispaksi, jona hän toimi, kunnes jäi eläkkeelle 25. huhtikuuta 2009.


title: Pietro Farina

text: Pietro Farina (7. toukokuuta 1942 – 24. syyskuuta 2013) oli italialainen roomalaiskatolinen piispa. Hänet vihittiin papiksi Casertan hiippakuntaan 26. kesäkuuta 1966 ja nimitettiin Alife-Caiazzon hiippakunnan piispaksi 16. helmikuuta 1999. Piispaksi vihkiminen seurasi 17. huhtikuuta. Pääkonsekraattorina toimi Lucas Moreira Neves, jota avustivat Michele Giordano ja Raffaele Nogaro.


title: Pietro Farina

text: 25. huhtikuuta 2009 Farina sai nimityksen Casertan piispaksi.


title: Rakkaustarinoita

text: Rakkaustarinoita on suomalaisen Eino Grönin studioalbumi vuodelta 1971.


title: Dionisio Avila

text: Dionisio Avila (8. huhtikuuta 1876 – 3. heinäkuuta 1919) oli bolivialainen roomalaiskatolinen piispa. Hänet nimitettiin La Pazin piispaksi 27. tammikuuta 1916. Hän kuoli 43-vuotiaana virassa.


title: Moudárin majakka

text: Moudárin majakka () on vuonna 1857 rakennettu majakka Välimeressä sijaitsevan ja Kreikalle kuuluvan Kytheran saaren pohjoiskärjessä, Spathínniemellä. Majakka on yksi Kreikan suurimmista, ja se on 25 metriä korkea. Se toimii aurinkoenergialla. Majakka väläyttää kolme valkoista väläystä puolen minuutin välein.


title: Moudárin majakka

text: Kytheran asukkaat kutsuvat majakkaa myös nimellä ”Karaváksen valo”, sillä se sijaitsee lähellä Karaváksen kylää. Toisinaan majakkaa nimitetään myös ”Spathín valoksi”. Majakasta voi hyvällä säällä nähdä koko Lakonianlahden.


title: Moudárin majakka

text: Moudárin majakka rakennettiin Kytheran ollessa brittivallan alla, ja se valmistui vuonna 1857. Majakka ja sen yhteydessä olevat asuinrakennukset rakennettiin huokoisesta ja pehmeästä kivestä. Alueelle aikoinaan saapunut raemyrsky sai aikaan reikiä majakkatornin pohjoispuolelle ja asuinrakennuksiin. Majakassa oli alun perin Chance Brothersin valmistama pyörivä ensiluokkainen linssi. Linssin avulla valo näkyi 45 kilometrin päähän. Tämän ja korkeuden ansiosta majakan valo oli yksi ensimmäisistä valoista, minkä Kreikkaa lähestyvät alukset havaitsivat. Valon lisäksi aikoinaan päiväaikaan käytettiin myös lippuja merkiksi aluksille. Vuonna 1901 majakka kunnostettiin ja se alkoi toimia kerosiinilampulla. Toisessa maailmansodassa Moudárin majakka ei ollut toiminnassa, ja se käynnistettiin uudelleen vuonna 1945. Majakka kärsi sodassa pieniä vaurioita. Vuonna 1989 majakka automatisoitiin aurinkoenergialla toimivaksi, mutta silti majakassa asuu yhä majakanvartija.


title: David Cremin

text: David Cremin (s. 22. helmikuuta 1930) on Irlannissa syntynyt, Australiassa uransa luonut roomalaiskatolinen piispa. Hänet vihki papiksi Sydneyn arkkihiippakuntaan John Joseph Scanlan 12. kesäkuuta 1955. Hänet nimitettiin Sydneyn vihkipiispaksi ja Cunga Féichinin titulaaripiispaksi 25. lokakuuta 1973. Piispaksi vihkiminen seurasi 19. tammikuuta 1974. Pääkonsekraattorina toimi James Darcy Freeman, jota avustivat James Robert Knox ja Thomas Vincent Cahill.


title: David Cremin

text: Cremin jäi eläkkeelle 75-vuotispäivänään 22. helmikuuta 2005.


title: Laguna Beach (Kalifornia)

text: Laguna Beach on rannikkokaupunki Orangen piirikunnassa Kalifornian osavaltiossa Yhdysvalloissa. Kaupungissa asui vuoden 2010 väestönlaskennassa 22 723 ihmistä.


title: Shōrinji-ryū Renshinkan

text: Shōrinji-ryū Renshinkan Karatedō on japanilaisen Isamu Tamotsun vuonna 1955 perustama karaten tyylisuunta. Tyylisuunnan nimi koostuu sanoista Sho (pieni), Rin (metsä) ja Ji (temppeli).


title: Shōrinji-ryū Renshinkan

text: Isamu Tamotsu harjoitteli aluksi judoa, mutta aloitti 13-vuotiaana Taiwanin Kenpon harjoittelun Roshi Shin johdolla. Toisen maailmansodan aikana Tamotsu oli kaksi vuotta pioneerina Kiinan Mantšuriassa, jonka aikana hän sai vaikutteita kiinalaisesta kenposta, jossa hänen opettajanaan toimi O Shi Hei. Sodan jälkeen Tamotsu palasi Kagoshimaan, jossa hän harjoitteli Daito-ryu- ja Hakko-ryu -jujutsua sekä kenjutsua. 1950-luvun alkupuolella hän sai idean karaten tyylisuunnan perustamisesta. Tamotsu halusi tyylisuuntaansa katat, joilla olisi mahdollisimman pitkä historia ja perinne. Tämän vuoksi hän matkusti Okinawan saarelle harjoittelemaan shōrin-ryūta Zenryo Shimabukuron luokse, jonka opetuksessa hän harjoitteli puolivuotta. Tamotsu palasi takaisin Kagoshimaan, jossa hän aloitti tyylisuunnan opettamisen.


title: Shōrinji-ryū Renshinkan

text: Shōrinji-ryū Renshinkanissa on pyöriviä tekniikoita, potkupainotteisuutta ja hyvin sovellettavia tekniikoita, hyppypotkuja ja -lyöntejä. Tyylissä edellytetään melko pystyjä ja kapeita otteluasentoja muun muassa etäisyyden, vauhdin ja turvallisuuden säilyttämiseksi


title: Shōrinji-ryū Renshinkan

text: Shōrinji-ryū Renshinkanissa harjoiteltavat katat pohjautuvat vanhoihin Okinawalaisiin liikesarjoihin. Tyylissä harjoitellaan kahdeksaa kataa: Ananku, Wanshu, Seisan, Chinto, Gojushiho, Bassai, Kushanku ja Tokumine-no-Kon.


title: San Luis Obispo

text: San Luis Obispo on kaupunki San Luis Obispon piirikunnassa Kaliforniassa Yhdysvalloissa. Kaupungissa asui vuoden 2010 väestönlaskennassa 45 119 ihmistä.


title: Katoúnin silta

text: Katoúnin silta () on kivisilta Katoúnin ja Káto Livádin kylien välillä Kytheran saarella Kreikassa. Pituutta sillalla on 110 metriä, leveyttä kuusi metriä ja korkeutta enimmillään 15 metriä. Siltaa kannattelee 13 holvikaarta. Silta on rakennettu vuonna 1826 saaren ollessa brittivallan alla, ja se on yksi suurimmista brittien rakentamista silloista Euroopassa. Katoúnin silta on koko Kreikan ja Balkanin suurin kivisilta.


title: Katoúnin silta

text: Tarinan mukaan saaren brittikuvernööri Mackwell oli rakastunut Katoúnin kylässä asuvaan nuoreen tyttöön. Hän suunnitteli kylään sillan päästäkseen tapaamaan rakastettuaan säännöllisesti. Mackwell johti myös rakennustyöt. Silta oli osa tietä, joka yhdisti saaren pääkaupungin Chóran Avlémonaksen merenrantakylään. Tämä oli brittien suurin insinöörityön projekti saarella. Tie ei milloinkaan valmistunut, sillä vuonna 1864 Kythera yhdessä muiden Jooniansaarten kanssa liitettiin osaksi Kreikkaa ja britit poistuivat saarelta.


title: Lukin

text: Lukin voi viitata seuraaviin henkilöihin:


title: Eskelinen

text: Eskelinen on suomalainen sukunimi, joka on muun muassa seuraavilla henkilöillä:


title: Jumalan tuomio

text: Jumalan tuomio on Toivo Särkän ja Yrjö Nortan ohjaama elokuva vuodelta 1939. Särkän käsikirjoitus perustuu Arvi Pohjanpään näytelmään "Jumalan käskynhaltija" (1937). Särkkä ja Norta ohjasivat yhteistyössä yksitoista elokuvaa, joista tämä on viimeinen.


title: Jumalan tuomio

text: "Jumalan tuomio" on julistava ja jylhän paatoksellinen melodraama. Se käsittelee moniselitteisesti uskonnon, rakkauden ja vallan teemoja. Kriitikko Arto Pajukallio mainitsee Ansa Ikosen roolisuorituksen ”pakahduttavana”.


title: Roštšinon kansainvälinen lentoasema

text: Roštšinon kansainvälinen lentoasema (, ) on lentoasema Tjumenin alueella, Venäjällä noin 13 kilometriä Tjumenin kaupungista länteen.


title: Roštšinon kansainvälinen lentoasema

text: Lentoasema rakennettiin vuonna 1968 ja uudistettiin vuonna 1998.


title: Roštšinon kansainvälinen lentoasema

text: 2. huhtikuuta 2012 UTairin lento 120 joutui onnettomuuteen pian lentoonlähdön jälkeen. Kone oli matkalla Surgutiin. Koneessa oli 39 matkustajaa ja neljä miehistön jäsentä.


title: Sibeliuksen syntymäkaupunki -säätiö

text: Sibeliuksen syntymäkaupunki -säätiö on Hämeenlinnassa vuonna 2011 perustettu säätiö. Se valmisteli, koordinoi ja toteutti Jean Sibeliuksen syntymän 150-juhlavuotta. Hämeenlinna ja Sibeliuksen syntymäkaupunki -säätiö toimivat juhlavuoden 2015 kansallisena ja kansainvälisenä koordinaattoreina.


title: Sibeliuksen syntymäkaupunki -säätiö

text: Säätiö vastasi Hämeenlinnan kaupungin konserttituotannosta, ja lisäksi säätiö loi ja tuotti muitakin Hämeenlinnan kulttuuritapahtumia. Konserttien tapahtumapaikkana oli Verkatehtaan Vanaja-sali.


title: Sibeliuksen syntymäkaupunki -säätiö

text: Sibeliuksen syntymäkaupunki -säätiön markkinointinimi on Sibelius Celebrations.


title: Dalhousien linna

text: Dalhousien linna sijaitsee noin 10 km etelään Edinburghista Skotlannissa ja on Ramsay of Dalhousien alkuperäinen sukulinna.


title: Dalhousien linna

text: Monet mahtihenkilöt ovat käyneet linnassa: Kuningatar Viktoria yöpyi siellä kierrellessän Skotlantia 1842. Oliver Cromwell käytti sitä paikallisena päämajanaan ja säästi sen siksi tuhoamiselta. Myös Edvard I on käynyt linnassa.


title: Dalhousien linna

text: Nykyisin linna on korkean tason hotelli.


title: Dalhousien linna

text: Dalhousien jaarli asuu itse suvun toisessa linnassa, Brechinin linnassa.


title: Simon de Ramsay

text: Simon (Simundus) de Ramsay oli 1100-luvulla elänyt skotlantilaisen Ramsayn klaanin ensimmäinen tunnettu jäsen. Hän siirtyi Englannista Skotlantiin Huntingdonin jaarlin kanssa vuonna 1124. Hän oli Skotlannin kuningas David I:n palveluksessa ja sai palkkioksi Dalhousien linnan Midlothianissa. De-etuliite viittaa siihen että suku on mahdollisesti tullut Ranskasta.


title: UTairin lento 120

text: UTairin lento 120 joutui onnettomuuteen Tjumenin alueella Venäjällä 2. huhtikuuta 2012 aamulla noin kello 07.33 paikallista aikaa. UTairin ATR 72 -tyypin lentokone rek. VP-BYZ putosi pian lentoonlähdön jälkeen noin 2 kilometrin päässä Roštšinon kansainväliseltä lentoasemalta. Kone oli matkalla Tjumenista Surgutiin. Koneessa oli 39 matkustajaa ja neljä miehistön jäsentä. Koneesta pelastettiin hengissä 14 ihmistä, joista monet olivat kriittisessä tilassa. Onnettomuuspaikalta löydettiin 29:n onnettomuudessa menehtyneen ruumiit. Onnettomuudessa kuoli ainakin 31 ihmistä. Alun perin koneeseen oli tarkoitus tulla 40 matkustajaa, mutta yhden matkustajan kerrottiin myöhästyneen lennolta.


title: UTairin lento 120

text: Kone oli yrittänyt pakkolaskua ennen kuin se putosi lumiselle aukealle syttyen tuleen. Venäjän federaation ilmaliikenneviraston Rosaviatsijan mukaan koneelle ei ollut tehty asianmukaista jäänpoisto- tai jäänestokäsittelyä ennen lähtöä Tjumenista, vaikka olosuhteet olisivat sellaista edellyttäneet.


title: UTairin lento 120

text: Kone luovutettiin ensimmäiselle omistajalle, TransAsia Airwaysille, 16. joulukuuta 1996. Tämän jälkeen kone oli ollut Finnairin ja Aeron käytössä ennen myyntiä UTairille.


title: Kivisydän (albumi)

text: Kivisydän on kokkolalaisen Claudia-yhtyeen toinen studioalbumi vuodelta 1987. Levy on ilmestynyt Polarvoxin Amulet-levymerkillä ja sen on tuottanut T.T. Oksala. Oksala on myös äänittänyt albumin Finnvox-studioilla.


title: Kivisydän (albumi)

text: Kaikki kappaleet säveltänyt ja sanoittanut Petri Möller, kaikki kappaleet sovittanut Claudia.


title: Kivisydän (albumi)

text: A-puoli


title: Kivisydän (albumi)

text: B-puoli


title: Anders Henrik Ramsay

text: Anders Henrik Ramsay (15. helmikuuta 1707 Somero – 2. joulukuuta 1782 Espoo) oli suomalainen kenraaliluutnantti, valtiopäiväpoliitikko, kartanonomistaja ja 1765–1774 Kymenkartanon ja Savon läänin sekä 1774–1776 Uudenmaan ja Hämeen läänin maaherra. Ramsay omisti Jakkarilan, Kalaxin, Bergstadin, Hornhattulan, Jernbölen ja Tuomarilan kartanot Porvoon kaupungissa. Lisäksi hänelle kuului Espoon kartano, jossa oli 52 rälssitilaa. Hän kuului Ramsayn aatelissukuun.


title: Anders Henrik Ramsay

text: Anders Henrik Ramsay syntyi 1707 suvulle kuuluvassa Ihamäen kartanossa ja osallistui 11-vuotiaana isänsä kanssa 1718 Norjan sotaretkeen. Hänestä tuli Uudenmaan rakuunarykmentin kornetti 1731. Ramsay siirtyi Ranskaan sotapalveluun 1734 ja sai luutnantin arvon 1735 sekä kapteenin arvon 1741. Hattujen sodan puhjettua samana vuonna Ramsay palasi kotimaahansa ja tammikuussa 1742 hänet nimitettiin kapteeniksi Hämeen ratsuväkirykmenttiin. Epäonnisen sodan jälkeen Ramsay oli hovipuolueen kannattaja ja valtaapitävä hattupuolue epäili häntä säätyvallan vastaisista vehkeilyistä 1756 ja 1758, mutta todisteita ei löytynyt. Hattujen jouduttua oppositioon Ramsay sai kuningas Aadolf Fredrikiltä everstin arvon 1762.


title: Anders Henrik Ramsay

text: Ramsay nimitettiin 1765 Kymenkartanon ja Savon läänin maaherraksi. Kun kuningas Kustaa III 19.8.1772 kaappasi säädyiltä vallan, Ramsay oli hänen lähimpiä tukijoitaan. Vallankaappauksen jälkeen kuningas nimitti Ramsayn myös Kymenkartanon ja Savon läänin linnoitusten ylikomendantiksi eli tehtävään, jossa hän vastasi itärajan puolustuksesta, jos venäläiset yrittäisivät palauttaa säätyjen aseman Ruotsissa.


title: Anders Henrik Ramsay

text: Läänin rälssitalonpoikien yrittäessä parantaa olojaan maaherra Ramsay joutui heidän kanssaan vakavaan selkkaukseen Elimäellä. Kustaa III ratkaisi tilanteen kutsumalla Ramsayn 1774 Tukholmaan ja määräämällä toisen uskottunsa, Jacob Magnus Sprengtportenin, sovittelijaksi Elimäelle. Ramsayn kuningas nimitti samana vuonna Uudenmaan ja Hämeen läänin maaherraksi, mutta tämä joutui eroamaan terveydellisistä syistä jo 1776.


title: Anders Henrik Ramsay

text: Vuonna 1766 Ramsay korotettiin vapaaherraksi, mutta häntä ei introdusoitu Ruotsin ritarihuonelle, sillä hänellä ei ollut miespuolista jälkeläistä. Ramsay kuoli 1782 Jakkarilassa, 75 vuoden iässä. Hän oli naimisissa Maria Christina Hisingin kanssa. Heillä oli tytär, Sofia Lovisa Ramsay, joka nai serkkunsa Otto Wilhelm Ramsayn.


title: Anders Henrik Ramsay

text: Anders oli hyvin vahva mies ja hänella oli kesy karhu, jolla hän pelotteli paikallisia asukkaita.


title: Stanley Girard Schlarman

text: Stanley Girard Schlarman (s. 27. heinäkuuta 1933 Belleville, Illinois) on yhdysvaltalainen roomalaiskatolinen piispa. Hänet vihki papiksi Bellevillen hiippakuntaan Luigi Traglia 13. heinäkuuta 1958. Hänet nimitettiin sen vihkipiispaksi ja Capreaen titulaaripiispaksi 13. maaliskuuta 1979. Piispaksi vihkiminen seurasi 14. toukokuuta. Pääkonsekraattorina toimi William Michael Cosgrove, jota avustivat Albert Rudolph Zuroweste ja Philip Francis Murphy.


title: Stanley Girard Schlarman

text: Schlarman sai 1. maaliskuuta 1983 nimityksen Dodge Cityn piispaksi, joksi hänet asetettiin 4. toukokuuta. Hän erosi tehtävistään 12. toukokuuta 1998.


title: Till the End of the Day

text: Till the End of the Day on Ray Daviesin kirjoittama ja brittiläisen The Kinks -yhtyeen esittämä kappale sekä single vuodelta 1965. Sen myötä The Kinks palasi ”You Really Got Me” -kappaleen tyyliseen, ”rajumpaan” ilmaisuun muutaman tyylillisesti hieman kevyemmän singlen jälkeen. Kappale nousi Britanniassa listasijalle kahdeksan ja Yhdysvalloissa sijalle viisikymmentä. Ruotsissa siitä tuli listaykkönen.


title: Till the End of the Day

text: Singlen B-puolella julkaistiin toinen kuuluisa Kinks-kappale, ”Where Have All the Good Times Gone”. Molemmat laulut julkaistiin singlen lisäksi "The Kink Kontroversy" -studioalbumilla.


title: Till the End of the Day

text: Kappale syntyi, kun yhtyeen laulaja-kitaristi ja pääasiallinen lauluntekijä Ray Davies oli väsynyt jatkuvaan laulujen kirjoittamiseen: